Erreka auzolanean garbitzeko deia egin dute Bergaran aurten ere - Bergara - 2014-10-18 - Goiena.eus\nErreka auzolanean garbitzeko deia egin dute Bergaran aurten ere\nLarraitz Zeberio 2014-09-25 07:30\nDatorren urriaren 18an, zapatua, Deba errekaren ubidea Bergarako udalerrian garbitzeko auzolana antolatu dute aurten ere. Iaz sortu zen Erreka Garbitzeko Batzordeak antolatu du aurten ere. Horretarako, iaz bezala, "herritarron parte hartzea garrantzitsua" dela adierazi dute. [ARGAZKIAK: ERREKA GARBIKETA DEBAGOIENEAN 2013]\n500 lagun behar dituzte. Hala, herritarrak animatu dituzte garbiketan parte hartzera. Urriaren 18an, goizez, egingo da garbiketa, herriko gune ezberdinetan. Goizeko 08:30ean elkartuko dira herriko hiru lekutan: Labegaraietako kiroldegian, San Martin plazan eta Osintxun. Argazkia aterako dute lehenbizi eta handik errekarantz egingo dute, lanera.\nSan Prudentzio eta Osintxuren arteko erreka tartea garbituko dute eta ekimena zabalik dago umeei, helduei zein edadetuei. Iaz 350 lagunek hartu zuten parte ekimenean, eta helburua aurten kopuru hori gainditzea da. "Iaz zabor pilota atera genuen eta ikusten baduzu, pixka bat gehiago zaintzen duzu", adierazi du Erreka Garbitzen Batzordeko Uxue Zabaletak. "Karruak, patineteak, erruberak, ziburuak... atera genuen denetik eta konturatzen zara zer dagoen errekan. Gauza piloa dago eta ez da ikusten".\nBatutako zaborra San Martin plazan pilatuko dute talde guztiek, herritarren bistara gera dadin. Eta, behin han, 13:30ean, "zer jan eta edan" egongo dela adierazi dute antolatzaileek.\nKontzientziazio lanari ere garrantzia handia ematen diote antolatzaileek: "Uste dut zeharka kontzientziatu egiten zarela eta umeak —eta ez umeak— konturatzen dira zer dagoen eta zer egin behar dugun hori ez gertatzeko. Zer edo zer bota behar baduzu errekara bi bider pentsatzen duzu".\nAseguru kontuak direla-eta, ezinbestekoa da izen ematea. Horretarako hainbat bide zehaztu dituzte:\nUdaltzainetan, Kultur Etxean edo Agorrosinen egongo diren inprimakiak betez.\nHelbide honetara idatziz: errekagarbitzeko@gmail.com\nFormulario hau betez.\nHauxe adierazi dute bultzatzaileek: "Asmoaren berri zure inguruan zabaldu, faborez. Iaz asko elkartu ginen, baina, halere, leku batzuetan motz geratu ginen… Gero eta gehiago elkartu, lan gutxiago, giro aberatsagoa eta hobeto ibiliko gara!".\nEta horren erakusle, honako bideo hau:


SAHARAR HERRIAREN ASKATASUNAREN ALDEKO MARTXA\nSindikatu eta elkarteak koordinatu dira saharar herriaren askatasuna, duintasuna, zor politiko eta historiko, eta, batez ere, herrien arteko elkartasunaren aldeko martxaren antolakuntzarako. Horregatik, martxa honekin bat egitea eskatzen diote gizarte zibil eta erakundeei.\nEkintzak Irunen hasi dira maiatzaren 20an burutu zen prentsaurrekoarekin eta Gasteizen amaituko dira ekainaren 6an, ondoren, estatu osoko beste martxa batzuekin bat egiteko. Lehenik, Burgosen ekainaren 11n eta azkenik, Madrilen ekainaren 19an.\nPasa den 2021ko maiatzaren 20ko prentsaurrekoa Irunen\nAntolatzaileek herritar guztiak ekintzetan parte hartzera gonbidatzen dituzte. Egitarau guztia martxaren webgunean zein sare sozialetan jarraitu daiteke, baita Sahararen Euskal Delegazioaren sareetan, zein Euskal Fondokoa - SKU.


Trebetasunen izaria - Didakteka\nHonela irudika genezake hizkuntz trebetasunen izaria:\nDakusagunez, entzumenak eta mintzamenak ahozko kodea konpartitzen duten bitartean, irakurmena eta idazmena idatzian gertatzen dira. Zereginari dagokionez, ordea, ulermena gertatu beharko da bai entzumenean, bai irakurmenean, eta ekoizpena mintzamenean zein idazmenean.\nHori dela-eta, baiezta daiteke ulermena azaltzeko ereduan irakurmenak eta entzumenak hainbat prozesu konpartitzen dituztela, nahiz batean idatzizko kodeari dagozkion berezitasunak eta bestean ahozkoari dagozkionak ezberdindu beharra izan. Antzeko kontua gertatzen da ekoizpenean, kodeen berezitasunak aparte utzita, prozesu psikolinguistikoak berdin antzekoak izango dira.\nHorrek guzti horrek ahozko zein idatzizko kodeen ezaugarriei buruzko hausnarketa egitera eramaten gaitu, batetik, eta bestetik, ulertze- eta ekoizte-prozesu psikolinguistikoak zertan diren aztertzera.\n1 Trebetasunen lanketa integratua\n1.1 Trebetasunak era isolatuan\n1.2 Bi trebetasun integratzea\n1.3 Hiru trebetasun integratzea\n1.4 Lau trebetasunak integratzea\nTrebetasunen lanketa integratua\nEsana dugunez, euskara irakatsi eta ikasteko prozesuen helburu nagusia ikasleak berea ez duen hizkuntza batean komunikatzen ikastea da. Hori lortu ahal izateko, behar-beharrezkoa izango da gaitasun komunikatiboa bere osotasunean garatzea, ahoz zein idatziz ulermena eta ekoizpena landuz; bestela esanda, lau hizkuntz trebetasunen garapena beren testuinguru sozial eta kulturalean. Horrela, bada, gaitasun komunikatiboaren jabekuntza eta garapena hiztunaren jardunean oinarrituko da, 2Hko gizaki sozial bezala ulertuta (Cervantes Institutua, 1994).\nHelburu horrek honako hauek inplikatzen ditu (op. cit., 90):\nGaitasun komunikatiboaren lau dimentsioak —gramatikala, soziolinguistikoa, diskurtsiboa eta estrategikoa— garatzea.\nIkaslea irakatsi eta ikasteko prozesuko ardatza izatea.\nIkaskuntza esanguratsua eta lau trebetasunen garapen integratua bultzatzea.\nHoriek horrela, badirudi prozedura behinena trebetasunen lanketa integratua proposatzea dela, hizkuntzaren ikuspegi global eta komunikatzaile horretatik datorkiguna, alegia.\nCervantes Institutuaren kurrikulu-diseinuan aipatzen denez, ohiko hezkuntza-praktika izan da ahozko elkarrizketa batean oinarriturik, irakurmena, mintzamena zein idazmena lantzeko aktibitateak planteatzea. Izan ere, hori bihurtu da unitate edo ziklo-egitura duten ikas-materialak antolatzeko eredu klasikoa. Segida hori ikasgelako jarduna antolatzeko baliagarria bada ere, ez dio trebetasunen lanketa integratuaren arazoari erantzun egokirik ematen, azken batean, trebetasunetako bat lantzeak ez baitu errelebantziarik besteak praktikatzeko orduan, halako isolamendua sortuz.\nEguneroko bizimoduan trebetasunak nola integratzen diren aztertzen badugu, beti ere aurkituko dugu oinarrizko faktore bat: trebetasunetako bat, eta ez beste bat, erabiltzeko arrazoia, eta horrek sortarazten duen ondorioa: une jakin batean ikasleak entzun, hitz egin, irakurri edo idatziko du egokia denetan. Beraz, badirudi beharrezko suertatzen dela ikasleak ikasgelako jardueretan zein funtzio komunikatibo erabili behar diren argi izatea.\nHona ekarriko dugu eguneroko zereginak aztertuta, nolako moduan erabil daitezkeen trebetasunak, era isolatuan zein bat baino gehiago integratuz (Cervantes Institutua, 1994:105).\nTrebetasunak era isolatuan\nEntzumena: irratia, telebista, hitzaldi bat... entzun.\nIrakurmena: liburu, aldizkari, egunkari, oharra... irakurri.\nMintzamena: hitzaldia bota, ahozko azalpena eman...\nIdazmena: mezua, eskutitza, artikulua... idatzi.\nBi trebetasun integratzea\nEntzumena eta mintzamena: solaskideek edozein elkarrizketatan hitz egin eta entzuten dute.\nEntzumena eta idazmena: hitzaldia, datu errelebanteak dituen informazioa... entzutean, oharrak hartu.\nIrakurmena eta idazmena: liburu, artikulua... irakurri ondoren oharrak hartu, edo jasotako eskutitz bati erantzutea.\nHiru trebetasun integratzea\nIrakurmena, entzumena eta mintzamena: aldez aurretik irakurritako albiste, artikulu, liburu, oharren bat... komentatu\nEntzumena, mintzamena eta idazmena: debate batean bestek esanikoa ez ahazteko edo horri geroago erreferentzia egiteko oharrak hartzea, bilera batean tratatutako gaiei buruz oharrak hartzea, geroago akta idazteko.\nLau trebetasunak integratzea\nLan-bilera batean gai-ordena edo aurreko bileraren akta irakurtzea, debatean parte hartzea eta tratatutako gaiei buruz ohar edo ondorioei buruzko oharrak hartzea.\nAkademiaren batean, unibertsitatean... eskainitako ikastaroei buruzko informazio idatzia eskatuta, jasotako erantzuna ulertzea; erabaki ahal izateko informazio hori norbaitekin komentatzea; inskripzioa idatziz baieztatzea.\nKomunikazio-ekintza horiek lau trebetasunen integrazioa baieztatzen dute egunerokoan, nahiz denak aldi berean ez gertatu. Errealitate horrek, ordea, ikasgelako errealitatearekin talka egiten du. Alde batetik, irakasleak denbora mugatua baitu, eta bestetik, ikaslea aktibitate-sekuentzia amaitu nahian ibiliko da, ariketa ondo egin duen egiaztatu ahal izateko.\nMuga horiek, zenbaitetan, lau trebetasunak integratzeko proposatutako materialak oso era bortxatuan diseinatzea ekarri dute, benetako komunikazio-ekintzetatik urruntzeraino. Horregatik, honako irizpide hauek kontuan hartu behar genituzke:\nTrebetasunak naturaltasunez integratzea, aktibitate-sekuentziak benetako egoera komunikatibo bati erantzuten ote dion aztertuz.\nAriketen zailtasuna era gradual eta eraginkorrean gainditu ahal izateko, ikasleak duen gaitasun-maila.\nOrriaren azken aldaketa: 10:11, 16 Azaroa 2007.\nOrri hau 5.839 aldiz bisitatu da.


Bizkaia munduarekin konektaturik: Vostok electric – MassChallenge Israel – InfoBeaz\nBizkaia munduarekin konektaturik: Vostok electric - MassChallenge Israel\nAzken 3 hilabeteetan Vostok-ek MassChallenge-ren bizkortze-programan parte hartu du Jerusalenen (Israel) eta esperientzia ahaztezina izan da. Israelgo aukera ezin hobea zen, mugikortasun elektriko eta adimentsuaren “hub” bezala ezaguna delako eta hau, zalantzarik gabe, oso garrantzitsua Vostokentzat.\nMassChallenge programan onartuak izateak gure proiektua bizkortzen lagundu digu eta, azken batez, asko ikasi dugu.\nProgramaren parte bat asteroko kurrikuluma betetzean datza. Astero sakontasunez jorratzen da startupen munduarekin zerikusia duen gai bat: marketina, diru-fondoen bilketa, estrategien garapena eta beste batzuk. Gainera, geuk aukeratzen ditugun mentoreak izaten ditugu gure lan-arlo berean eta mentore espezifikoekin harremanetan jartzen gaituzte, gai batzuetan espezialistak direnekin. Gero mentoreek eta startupek erabakitzen dute batzartzeko maiztasuna. Vostoki dagokionez, gure mentoreek lagundu egin gaituzte gure industriako jendearekin konektatzen, zalantzak argitu dizkigute estrategiari dagokionez eta orientabidea eman digute hainbat gaitan.\nProgramak, gainera, aukera eman digu inbertsiogileak ezagutzeko eta gure proiektua ordezkaritza orokor bati aurkezteko. Eta jakina, programa ez litzateke berdina izango gurekin denbora partekatu duten beste 51 startupak egongo ez balira. Giroa oso dinamikoa izan da, beste startup bikain batzuk gure gauza berdinak esperimentatzen ari dira eta bidaia berean gaudela sentitzen da; hori oso lagungarria eta jarraitzeko akuilua da. Gure inguruko pertsona guzti-guztiak laguntzeko eta aholkuak eta esperientziak konpartitzeko prest egon dira beti.\nHemengo ekosistema kalitate handikoa da. Geure esker ona adierazi nahi diegu Beazi eta Bizkaiko Aldundiari, haien laguntzarik gabe hau ezinezkoa izango litzatekeelako”.\nRachel Lesslar, MassChallengeBiscay programan parte hartzen duen Vostok electric enpresaren sortzaile-kidea.


‘Metros2’ aldizkariak LKS KREANen ibilbidea eta profesionaltasuna goraipatu ditu PROJECT 2019 sariarekin | KREAN\n‘Metros2’ aldizkariak LKS KREANen ibilbidea eta profesionaltasuna goraipatu ditu PROJECT 2019 sariarekin\nMetros2 aldizkaria erreferentziazko argitalpena da higiezinen eta eraikuntzaren sektorean, eta LKS KREANi PROJECT 2019 saria eman dio, Project Managementen arloan egindako ibilbideagatik.\nEraikuntza, Azpiegitura eta Hiriei buruzko Mega Projects jardunaldiaren 21. edizioaren esparruan Madrilgo CMS Albiñana y Suarez de Lezo entzunaretoan egindako ekimen batean, KREAN Groupeko zuzendari nagusi Jon Berbelek jaso du saria. Ekimenaren antolatzaileei garaikurra eskertu ondoren, KREAN Taldea eta Ingeniaritza eta Arkitektura proiektuen soluzio integralerako taldeak dituen gaitasunak aurkeztu ditu.\nAlberto Martinez Lagek, LKS KREANen Madrilgo Bulegoetako zuzendari eta lurralde nazional osoko PM ugariren arduradunak, aitortza eskertu du, eta saria LKS Krean osatzen duen lantalde handiarekin eta ia 30 urte hauetan alboan izan ditugun bezeroekin partekatu du.\nLKS Kreanek ezin konta ahala proiektu berezitan parte hartu du, hainbat arlotan: hirugarren sektorea, kirola, industria eta ekipamenduak. Eta, lantaldeak diziplina anitzekoak direnez, balio handiko kudeaketa integrala egiteko gaitasuna dauka.


Ogi-ardoak Jesusen oroimenez | rufino iraola garmendia\n← Egun bakoitza bizi\nMadril aldean (I) →\nOgi-ardoak Jesusen oroimenez\nPublicado el mayo 3, 2013\tpor kafarnaum\nJoxe Arregi, 2013/04/28\n‘Humus Gipuzkoako Kristauak’ web orritik hartua\n(Rufino Iraolaren itzulpen librea)\nUtzidazu mezaz hitz egiten. Ez, utzidazu zerbait sinpleagoaz mintzatzen: janariaz jarduten. Eta utzidazu hauxe esaten: jaten eta edaten duzun bakoitzean, besteekin komulgatzen duzu, Lurrarekin, Unibertso osorekin. Eta mastrikatzen duzun mokadu bakoitza eta zurrupatzen duzun tanta bakoitza jardun sakratua da: Den Guztiarekin edo Izanarekin edo Biziarekin komulgatzen duzu. Komunioaren komunioarekin edo Jainkoaren Misterioarekin komulgatzen duzu. Bizitzea elkarrekin bizitzea da. Izatea elkarrekin izatea da.\nHorixe da otordu bakoitza, eta meza ez da beste ezer. Meza ez da ezer gehiago, zeren ez dago otordu sinple bat baino gauza handiagorik. Sinplea, bere sinplean, dena da, osotasun betea. Ohikoak eta naturalak dira sakratuenak. Jaten duzun bakoitzean, egin ezazu esker onez beterik eta jaten duzunarekiko benerazioz eta zer janik ez dutenenganako errukiz.\nHorrela jaten zuen Nazareteko Jesusek. Haren erlijioa otorduaren erlijioa zen, nahiz eta, egia esan behar bada, hark ez zuen inolako erlijiorik sortu; gainera, bere erlijio propiotik ere aldendu egin zen denek denekin jatea eragozten zuen neurrian, baraua inposatzen zuen neurrian, janari batzuk ez-puru aitortzen ziren neurrian, bekatari zeritzotenekin —gehienetan pobreak— mahaia konpartitzea debekatzen zuen neurrian. Norbaitek idatzi du, eta ez arrazoirik gabe, jateko moduagatik hil zutela Jesus; izan ere, otorduak eten egiten zuen santu eta bekatarien arteko muga, puru eta ez-puruaren arteko langa, sakratu eta profanoaren arteko lerroa. Buruzagi erlijiosoek eta handi-mandiek “tripazain eta mozkor, bekatarien lagun” deitu zioten.\nJesusek beste mundu bat, nahitaezkoa eta posiblea, iragartzen zuen, eta “Jainkoaren erreinua” esaten zion. Eta, beste mundu bat mundu honetan nolakoa izango zen adierazteko, ez zitzaion bururatu hauxe baino atarramentu hoberik: mendian otordu alai bat antolatu. Bakoitzak zeukan apurra eraman eta besteekin konpartitu zuen; denak ase ziren, eta artean sobratu egin zen.\nJesusek pentsatzen zuen “Jainkoaren erreinua” edo mundu berri bat mundu honetan bertan —mahai handi bat ogiz betea eta baztertu bakarrik ere gabe— segituko kontua zela. Baina buruzagi erlijioso eta politikoek ez zuten hori begi onez ikusten, eta Jesusen proiektuak porrot egin zuen. Baina Jesusek, etsipen guztien gainetik, aurrera jo zuen itxaropentsu. Eta gainera zetorkiona ikustean, gauzarik ederrenekin amets egiten jarraitu zuen, eta gertueneko gizon-emakumeekin agur- eta itxaropen-afaria antolatu zuen, eta ogia zatitzean eta ardoa eskaintzean esan zien: «Gogora nazazue ogian eta ardoan. Eta elkarrekin jaten duzuen bakoitzean, eragin mundu berriaren esperantzari, eta eraiki espero duzuen mundua. Hori egiten duzuen bakoitzean, ni berpiztu egingo naiz, zuek antzaldatu egingo zarete eta mundua Komunio bihurtuko da.»\nHorrela egin zuten jarraitzaileek, maisua gaizkile baten antzera gurutziltzatu ondoren. Asteko lehen egunean —gero igande edo “Jaunaren eguna” esango zitzaiona—, euren etxeetan elkartzen ziren, elkarrekin otoitz egiten zuten, Jesusen mezua gogoratzen zuten, ogia jan, ardoa edan, eta Bizia berritzen zen. Eta horri “Jaunaren afaria” edo “ogia zatitzea” esaten zioten. Oso sinplea zen den-dena, eta ez zegoen apaiz eta kontsagrazio beharrik.\nMende batzuk geroago korapilatu eta konplikatu zen dena. Etxea eliza bilakatu zen, janaria “sakrifizio” bihurtu, mahaia aldare, grazia obligazio. Eta apaizak sortu zituzten, gidaritza-lanerako eta ogia eta ardoaren kontsagrazioa egiteko, ogia eta ardoa berez ere sakratuak ez balira bezala. Eta “meza” deitu zioten; baina ez dago gaizki, “mezak” misioa (eginkizuna) esan nahi baitu. “Ite missa est”, esaten zen azkenean: “Zoazte bakean. Misioaren ordua da.”\nGaraia da gauza sinple eta asegarrietara itzul gaitezen, kanonak eta errubrikak eta apaizen gidaritzak alde batera utzita, horiek ez baitute zerikusirik Jesusekin. Aski da bi, hiru, lau… lagun edozein etxetan edo libre dagoen edozein ermitatan elkartzea Jesus gogoratzeko, mezua konpartitzeko, ardo-ogiak hartzeko, esperantza pizteko… txorien kantuak entzunez. Triste bazaude, Jesusek kontsolatuko zaitu. Pozik bazaude, Jesus zure bazkaldar alaia. Ez dio axola ogia gariz, artoz edo oloz egina den; ezta ardoa mahatsaren zukua, garagarrarena edo arrozarena den ere. Axola diona da lurraren eta lanaren emaitza izan dadila, biziaren eta mundu berriaren sakramentu. Hori da benetako meza, egiazko misioa.\nEsta entrada fue publicada en 1 Espiritualitatea/gogoeta y etiquetada 130502. Guarda el enlace permanente.


Duela gutxi 9 urteko alaba hartu nuen Justizia, haurrentzako jantzi saltzailea. Hasieratik zuzendariak bonbardatu ninduen, 5 minutuko tartean, produktuen gomendioekin eta promozioekin. Honek 30 minutuz jarraitu zuen, bezeroaren ikuspegi eta lehentasunen arabera eskolatzera behartu ninduten arte.\nPosta elektronikoko programa txarra salmentako pertsona eraginkorra bezalakoa da. Zure bezeroen aurpegien inguruko desinteresa irakurri beharrean, salmenten gaineko eragin negatiboa sentitu edo, nire kasuan, entzun haien hitzen gogortasuna; posta elektroniko bidezko marketinak zure bezeroei buruz jakin behar duzun ia guztia esan eta gehiago saltzen lagun zaitzake.\n"Kaixo FNAME" haratago\nZure posta elektronikoko programa errentagarriagoa izan dadin behar duzun ikuspegia zure esku dago jada eta merkea da. Datu moduan datorkizu. Ez dut irekitako eta kliketako datuak esan nahi, horrek asko esango dizun arren, zure bezero bakoitzaren esperientzia pertsonalizatzea ahalbidetuko duten datuez ari naiz.\nNoski, pertsonalizatutako agurrak harrera ona izaten dute baina azken aldian merkaturatzaile nagusi batean aipatu dudan moduan article, aurtengo San Valentin eguneko kanpaina bikainak datu sakonak erabiltzen zituztenak izan ziren, hala nola erosketa historia eta bezeroen profilak, eskaintzak pertsonalagoak izan daitezen eta, beraz, garrantzitsuagoak izan daitezen. Artikuluan, neurri handi batean saltzaileei buruz ari nintzen, baina zerbitzu enpresek ere eskuragarri dituzten datu ugari dituzte bezeroen erosketa asmoaren jarraipena egiteko (edo baita aurreikusteko), baita saldu gurutzatuak eta saltzeko aukerak identifikatzeko ere.\nZerekin lan egin behar duzu?\nEkintza daitezkeen datuen iturriak amaigabeak dira, baina hona hemen kategoria gutxi eta adibide zehatzak:\nProfila: Imajina ezazu bidaia agentzia bat zuzentzen duzula eta ni zure 65 urtekoa naizela, uste al duzu hobeto erantzungo niekeela senior helmuga ezagunenak islatzen zituen eskaintzari? Orain pentsa ezazu eskaintzan agertzen ziren irudiak zilarrezko ilegorako konbentzimendukoak zirela. Edo agian mendebaldeko kostako ordutegian nago eta zure web mintegia eguerdiko 1: 11etarako programatuta dago. Litekeena al nuke nire eserlekua erreserbatzea mezu elektronikoak XNUMX: XNUMXak Pazifikoa irakurtzen badu?\nErosketen historia: Opariak gaurko egunean edo inguruan erosi baditut, bi urte jarraian, aurten beste bat erosi nahi al nuke? Opari gomendio berriak oparien beste erosle batzuen aurreko erosketekin bat etorriko balira? Aldiz, zer dagoeneko zure lehen produktua erosi badut, uste al duzu zenbat diru aurreztu nezakeen jakin nahi dudala, itxaron egingo banu? Horren ordez, ez al nuke nahiago zure bigarren mailako eskaintzaren berri izan?\nJarduera: Agian, 30 egunetan hiru liburu zuri sekuentzial deskargatu ditut, baina oraindik ez dut erosketa egin, ideia ona al litzateke nire behar zehatzen inguruko eztabaidara gonbidatzea? Edo agian ez dut zure eskaintzei denbora pixka bat erantzun, primeran al nago berraktibazio eskaintzarako edo gogobetetze inkestarako?\nLehentasunak: Imajinatu 10 produktu desberdin dituzula baina 1-5 produktuetan bakarrik interesatzen den saltzailea naiz. Ez al nintzateke beste saltzaile batzuekin segmentu batean sartu behar? Erabiltzaile zuzena banaiz, baina informazio hezitzailea soilik jaso nahi badut, sustapenarekin alderatuta, litekeena naiz zaletu izaten jarraitzea eta zure informazioa partekatzea benetan nahi dudana soilik lortzen badut?\nErraza eta merkea da exekutatzea\nBeti harritzen nau ETEen merkatariek maila honetan datuak mutil handientzat soilik erabiltzea dela esaten dutenean. Baliteke hori egia izatea iragan urteetan, baina gaur egun gatza merezi duen edozein ESP erraz integratzen da zure CRM edo merkataritza elektronikoko soluzioekin eta webgunearekin analytics. Egin behar duzun guztia integratu eta garrantzitsuena probatzea da.\nTags: Jarduerae-postaposta elektronikoko jardueraposta elektronikoaren pertsonalizazioaposta elektronikoaren hobespenakposta elektronikoaren profilaposta elektronikoa erosteaerosketen historia\nFacebook Trafiko Jarduera ZURE Analitikara ekartzea\nEz, ez da erraza eta merkea kontsumitzaileen erosketak eta abar posta elektronikoko marketin programekin lotzea. Autozerbitzu ESP ia guztiek ez dute integrazio punturik ematen. POS aplikazioaren edo zure lineako aplikazioaren erantzukizuna da beti "segmentazio" garrantzitsua den informazioa ESP eta kontaktuan sartzea.\nETEek zerbait sinplea eta autozerbitzua nahi dute.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Fabrikazioaren Automatizazioa (Modulua)" topic_facet:"Muntaia- eta mantentze-lan elektriko/elektronikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Fabrikazioaren Automatizazioa (Modulua) Proposatutako gaia: Muntaia- eta mantentze-lan elektriko/elektronikoak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Islamdar arte - Wikipedia, entziklopedia askea.\nArabeskoak mogolen Agrako gotorlekuan.\nIslamdar artea edo arte islamikoa Islamaren kultura duten edo izan dutenen artea da, erlijio honen sorreratik gaur arte, batez ere Al-Andalus eta India arteko eskualdeetan garatu dena.\nArte islamiarraren eremua izugarri zabala da, eta lurralde hauek hartzen ditu: Afrikaren iparraldea, Egipto, Palestina, Siria, Turkia, Arabia, Irak, Pertsia, India eta Txina. Horiez gainera aipatzekoak dira arte mudejarra Espainian (Errekonkistaren ondoren) eta Siziliako printze normandiarren artea, berez islamiar artea izan gabe ere, arte horren eragina oinarrizkoa duena.\nIslama bizkor hedatu zen bai Ekialde Hurbilera baita Afrikako iparraldera ere. Kristautasunak hiru mendetan baino lurralde zabalagoa eta jarraitzaile gehiago bereganatu zituen islamak ehun bat urtetan. Musulmanek beren mendeko herrietan ez zituzten herritarrak beren erlijioa hartzera behartzen: bestela baizik, «Liburuko» (Biblia) beste bi herrien sinesteak -kristau eta juduenak- errespetatzen zituzten. Hori horrela izanik ere, VII. mendearen erdialdeaz geroztik, gero eta jende gehiago bihurtu zen islam erlijiora.\nArte musulmanak bateratu zituen, batetik, elkarren oso desberdinak ziren herri menderatuak (Espainia edo Asia, adibidez), eta, bestetik, bertako ohiturei buruz independente zen sinesmen sistema, bizitzeko modua, politika eta gizarte ideologia berri bat. Sintesi hori da, hain zuzen, arte musulmanaren bereizgarria, alegia, hainbat eskualdeetako arteak, korne errolata r-helenistikoarekin bateraturik ez zeudenak, bateratzea. Omeiar eta abbastar kalifek lekuan lekuko artistei eskatzen zizkieten arte lanak, eta artistek betidanik ezagutzen zituzten osagaiak erabiltzen jarraitu zuten.\nHorrek azaltzen du zergatik ez zen ia tekniken eta lanbideen antolakuntzan aldaketarik izan, eta, hortaz, islamak mendean hartu aurreko arteek ehun urtez bizirik iraun zuten, eta ez zen arte musulmanaren hatsik soinatu.\nKoranak zehatz-mehatz gaitzesten zuen gizakia irudietan adieraztea, eta hori delaeta arte musulmanak oso gutxi landu zituen bai eskultura bai pintura. Hala ere, zientzia eta literatura liburuak miniatura ederrez apaintzen zituzten. Eskultura, bestalde, etzeko gauzak apaintzeko erabiltzen zen bakarrik ; bada, ordea, eskultura gaien adibideren bat edo beste, Lehoien Patioko lehoiak (Grananda) adibidez. Arkitektura izan zen, hortaz, arte islamiarraren adierazpen nagusia .\nSakontzeko, irakurri: «Islamdar arkitektura»\nMeskita Urdina, Istanbul, Turkia\nIslamaren zabalkundearen garaiko arteak kristau eta bizantziar estiloak hartu zituen bere baitan -forma helenistikoen eta erromatarren isla-, eta baita Pertsiako tradizio artistikoak ere. Islamaren aurreko Arabiak ez zien ezer berezirik utzi hurrengo belaunaldiei, idazkera apaingarria izan ezik.\nArkitektura honen eraikin nagusiak meskita, jauregia, hilobia eta gotorlekuak dira, nahiz eta beste hainbat tipo garatu, hala nola, bainutegi publikoak, iturriak eta etxebizitzak. Arkitektura-kultura honen elementu nagusiak zutabea, arkua eta kupula dira, hiru elementu hauen konbinaziotik lortzen baitu bere originaltasuna. Jatorria persiar arkitekturan, batez ere Partiakoan, duela esan ohi da, nahiz eta inguruko kulturetako eragin ugari izan, adibidez bizantziar arkitekturak eragindakoa.\nApaingarriak[aldatu | aldatu iturburu kodea]\nMusulmanek landu zituzten apaingarriak izan ziren ziur asko originaltasun eta aberastasun handiena lortu zuten adierazpen artistikoak. Landareak, irudi geometrikoak eta idazkera arabiarra (epigrafeak) erabili zituzten batez ere apainketarako osagai nagusi gisa. Osagai horiek era askotako tekniken bidez adierazten zituzten : mosaikoak, zeramika beiratuak, lauzak, saretak, etab., eta horien bidez apaingarri aberastasun paregabea lortu zuten. Dekoratzaile musulmanek trebetasun handiz ezkutatzen zituzten eraikuntzan erabiltzen ziren material aurreak.\nArte aplikatuetan ere lorpen handiak egin zituzten musulmanek. Horien artean aipatzekoak dira ehunetan egindako lanak (tapizak eta jantzietarako ehunak), bolia (xehetasun handiaz zizelatua), zilar damaskinatua, eta bolia edo nakarra zurean txertatua.\nMiniaturak[aldatu | aldatu iturburu kodea]\nKhamsa Nizamikoa, persiarra, 1539-43\nVIII. eta XIII. mendeen bitartean pintura musulmanak izan zuen bilakaera ezezaguna da erabat, oso aztarna gutxi iritsi baitira gaur egun arte. Musulmanek, omeiarren eta abbastarren garaian, pergaminoa eta papiroa erabili zuten beren kultura zabaltzeko. Baina berehala ikasi zuten papera egiten, eta material merkea izaki zabalik, zuten beren kultura eskuizkribuen bidez hedatzeko bidea. XIII. mendea arte gai zientifikoak bakarrik lantzen ziren. Arabiarrek bizantziarrengandik jaso zituzten eskuizkribu horiek Ekialde Hurbilean, eta arabierara itzultzen zituzten. Testuarekin batera irudiak ere kopiatzen zituzten, diagramak nahiz irudi figuratiboak izan. Kaligrafo trebe batek erraz marraz zitzakeen irudiak, testuak horretara behartuz gero, eta horregatik ez zuen pentsatzen pintore zenik, alegia, Alaren aurrean higuingarri zenik. Baina 1230etik aurrera sormenezko lanak ilustratzen hasi ziren, eta horrek aukera handiagoak ematen zizkien. Era horretako ilustrazioek 1230-1350 urte bitarteetan lortu zuten goreneko maila. Garai horretan bi liburu dira aipagarriak : Magamat eta Izalila iun-Drnanta[erreferentzia behar].\nOrriaren azken aldaketa: 12 abendua 2019, 19:29.


Abuztuaren 5ean, 'Harria hitz' bisita gidatua egiteko aukera berri bat | Noaua Kultur Elkartea\nHemen zaude: Hasiera » Aisia » Abuztuaren 5ean, ‘Harria hitz’ bisita gidatua egiteko aukera berri bat\nBy\tnoaua\ton\t2018-07-27\tin\tAisia, Kultura\nUsurbilek dituen altxorretan barrena ibilaldi berri bat egiteko aukera izango da abuztuaren 5ean. Gehienez 25 lagunei zuzendua egongo denez, aurrez izena eman beharra dago. “Gipuzkoako artista garaikideek nazioarteko ospe eta izena lortu zuten: Txillida, Oteiza, Mendiburu, Basterretxea… Arte-sorkuntzaren bidez gipuzkoar eta euskotar izateko modu bat asmatu eta zabaldu zuten. Mendibururen eskultura, Usurbilgo Plaza eta Zumetaren murala bisitatuko ditugu, hala sorkuntza-ondarearen arteko harremana aztertuz nola kultura-kontzeptuen hedapena azalduz”.\nIbilaldiaren amaieran, Donostiako Musika Hamabostaldiaren kontzertua ikusteko aukera izango da. Marina Tchebourkina organista Salbatore Elizan arituko da iluntzeko 20:00etan.\n17:00 Harria hitz bisita gidatua herrigunean\n18:15 Zumeta Arte Estudiora bisita.\n19:15 Mokadutxoa Artzabalen.\n20:00 Usurbilgo Salbatore Elizan, Marina Tchebourkina organistaren kontzertua. Antolatzailea: Donostiako Musika Hamabostaldia.\ninfo@kultour.pro (25 egun, gehienez).


Adinekoen mugikortasunari buruz ikastaroa emango du Pakea Galdosek, Zaldibian | GABIRIARRAK\nPosted: 2011/11/07 in Gizartea, Ikastaroak\nEtiketak: adinekoak, gerontologia, ikastaroak, lahar, mugikortasuna, pakea galdos, zaldibia\nLahar elkarteak antolatuta, Pakea Galdos gabiriarrak ikastaroa emango du aste honetan Zaldibian. Hiru eguneko jarduna izango da, gaurtik asteazkenera bitartean (azaroak 7, 8 eta 9). Hiruna orduko hiru saio izango dira, 17:00etatik 20:15era. Adinekoen mugikortasuna landuko du, doako ikastaroan, gerontologian aditua den Galdosek. Kurtsoa doan da, eta parte hartu nahi duten guztientzat irekia. Aurrez izena eman behar da (663 05 72 23, edo formakuntza@laharelkargoa.com). Zaldibiako kultur etxean da ikastaroa.\nAdinekoekin eta mugitzeko arazoak dituzten edadetuekin jarduteko, argibide ugari emango ditu, honako gaietan: mugikortasuna eta garraioa, atsedena, garbitasuna, janztea, elikadura, botikak, komunikazioa, ordenagailua, memoria… Bereziki etxeko espazioetan (etxebizitzan barrena, bainugelan, logelan eta sukaldean) nola lagundu eta mugitzeko beharrezko osagaiak jorratuko dituzte.\nHerritarren helbide elektronikoak jasotzen hasi da Udala, informazioa eta bandoak Internetez zabaldu ahal izateko


"Erronkak, zenbat eta zailagoak hobeto" | Athletic Club\nHasieraAlbisteak“Erronkak, zenbat eta zailagoak hobeto”\nRaul Garcia pozik agertu da gaur eguerdian Lezaman egindako agerraldian, Athleticekin duen kontratua urte bat gehiago luzatu eta gero. Nafarrak, “urteak aurrera doazela” jakitun, bi aldeek akordioa lortzeko zuten nahia erabatekoa izan dela gogoratu du: “Denok nahi genuen gauza bera. Kontratu honek, berriz ere nigan konfiantza duen eta nire izaera eta lan egiteko modua ulertzen duen Klub batean jarraitzea dakar, eta hori da saririk handiena. Nire ustez, Klubak konfiantza eta segurtasuna du nigan eta nire aldetik, nire esku dagoen guztia egiten ari naiz. Lasai nago eta eguneroko lanaz arduratzen naiz, hori baita nire kirol-ibilbidean aurrera egitea eragin didana”.\nElkarrekiko “konfiantzak” eta egunerokotasunari aurre egiteko “ilusioak” eragindako akordioa izan da berritze hau: “Altxatzen eta Lezamara etortzen naizen egun bakoitza lehenengoa izango balitz bezalakoa da. Egun bakoitza egun berri bat dela dirudi beti, eta ilusio handia da niretzat. Esperientziak bizi eta sentitu arren, zerbait desberdina balitz bezala sentitzen ditut beti, nahiz eta hauek errepikatu. Hori da nire lanari lotuta egotera eramaten nauena. Hemen edonori aurpegira begiratu eta hitz egin diezaiokedala sentitzen dut. Ezagutzen nauenak badaki nire lana ia 24 orduz egiten dudala. Ahal dudan guztia eskaintzen diot, beharrezkoa dela uste dudalako eta gustatzen zaidalako”.\n238 partidatan kamiseta zuri-gorria defendatu ondoren, eta Ligan partida asko jokatu ondoren, Raul Garcia partida gehien jokatu dituzten jokalarien artean dago gaur egingo liga txapelketan, eta horrek motibatu egiten du nafarra eta “erronka” gisa du. Marka hori handitu ahal izatea du buruan: “Erronkak bakoitzak jartzen dizkio bere buruari. Zenbat eta zailagoak izan, orduan eta hobeto. Ligan partida gehien jokatu dituzten jokalarien zerrenda horretan sartu ahal izateak ilusioa egiten dit, maila emateko gai izatea, jokatzeko gai izatea. Nagoen mailan jarraitzeko aukera emango didaten bi urte izatea nahiko nuke. Zorionez, profesional handiak ditugu ondoan esparru guztietan, helburu hori lortzeko aukera ematen digutenak, fisikoki ahalik eta ondoen egoteko. Oso ondo nago, gozatzeko eta nire kirol-ibilbidea ahalik eta gehien luzatzeko gogoz”.\nAthletic bizitzen ari den trantsizioagatik eta lehoi gazteak pixkanaka sartzen ari direla ikusita eta horren inguruan galdetu eta gero, 22 zenbakiak esan du “pozik” dagoela horregatik eta hauei zelai barruan edo kanpoan lagundu ahal izateagatik: “Argi dago garrantzitsuena jokatzeko mailan egotea dela, baina barruan gaudenok badakigu laguntzen jakitea zein garrantzitsua den. Une batzuetan ez duzu jokatzen eta denei berdin lagundu behar zaie. Pozik nago gazteak sartzen direlako eta lehiakortasuna lortzen hasi direlako”.


Peadar Kearney - Wikipedia, entziklopedia askea.\nDublin, 1883ko abenduaren 12a\nDublin, 1942ko azaroaren 24a (58 urte)\nIrlandar Anaitasun Errepublikarra\nPeadar Kearney, irlanderaz Peadar Ó Cearnaigh (Dublin, 1883ko abenduaren 12a - ib., 1942ko azaroaren 24a) irlandar errepublikar nazionalista eta abesti matxinoen (rebel songs) konposatzailea izan zen. 1907an Amhrán na bhFiann (Gudariaren Abestia) ereserkia konposatu zuen, hain zuzen ere, gaur egun Irlandako Errepublikako ereserki nazionala dena.\nBrendan Behan eta Dominic Behan idazleen osaba izan zen.\nKearney Dublin hiriko Lower Dorset Street kaleko 68. zenbakian dagoen etxebizitzan jaio zen. Bere aita Louth konderrikoa zen, ama berriz Meath konderrikoa. Model School, Schoolhouse Lane eta Dublin hiriaren iparraldean dagoen Fairview barrutiko St Joseph's Christian Brothers School ikastetxetan ikasi zuen. Hamalau urterekin eskola utzi eta etxeetako margolari-mutil gisa lanean hasi zen.\nPolitika ibilbidea[aldatu | aldatu iturburu kodea]\n1901an Kearney Gaelic League erakundeko kide bilakatu zen, aldiz, 1903an Irish Republican Brotherhood erakundean ere sartu zen. Gau eskoletan irlandera irakasle lanetan aritu zen, ikasle ugariren artean Sean O'Casey idazlea ere izan zuela. National Theatre Society elkarteak lana topatu eta 1904an gerora Abbey Theatre antzokia izango zen eraikin abandonatua ikuskatzen lehenengoetakoa izan zen, azkenik antzoki ospetsu honek bere ateak urte hartako abenduaren 27an ireki zituelarik. 1916. urterarte antzokiari bere babesa eman eta aldiroko berrikuskapenak burutu ohi zituen.\n1913an Kearney Irish Volunteers erakundearen sortzailetako bat ere izan zen. 1914ko Howth eta Kilcoole barrutietako liskar eta tiroketetan ere parte hartu zuen. 1916ko Pazkoko matxinadan zehar Kearneyk Thomas MacDonagh buruzagitzarenpean Jacob's gaileta lantegian kokaturik zegoen taldearekin batera borrokatu zen, azken ekintza horretan parte hartzearen ondorioz Abbey Theatre antzokiak Ingalaterran zehar burutzen ari zen biratik at gelditu zen. Poliziek atxilotu aurretik ihes egin zuen.\nIrlandar Independentzia Gerran ere esku hartu zuen. 1920ko azaroaren 25ean Dublingo Summerhill barrutiko bere etxebizitzan atxilotu zuten, lehenbizi Dublingo Collinstown Camp kontzentrazio-esparruan preso sartuz, eta ondoren Downeko konderrian dagoen Ballykinler Camp kontzentrazio-esparrura iraganez.\nMichael Collinsen lagunmina izan zen, Irlandar Independentzia Gerraren hasieran Kearneyk lehenbizi Irlandako Estatu Askearen aldekoekin bat egin zuen baina Collins hil zenean, Estatu Askearengan fedea galdua eta Errepublikarren aldera iragan zen. Ez zuen luzaroan politikan parte hartu, azkenik bere hasierako etxebizitza margolaritzako lanbidera itzuli zelarik. 1942an Kearney nahiko txiroa zelarik Dublingo Inchicore auzoan zendu zen. Dublingo Glasnevineko Hilerria hilobiraturik dago. Eva bere emazteak, eta Pearse eta Con semeek biziraun zioten.\n↑ a b c d http://www.anphoblacht.com/\nISNI: 0000 0000 8360 7430\nBNF: 14055192q (data)\nOpen Library: OL1818919A\nIrlandar Anaitasun Errepublikarreko kideak\nOrriaren azken aldaketa: 9 uztaila 2020, 12:35.


Convocatoria Urki-Irauli | Irauli F.K.\nConvocados: Iñaki, Eizmendi, Josu, Lekube, Julen, Asier, Iban, Olaizola, Blanco, Alvarez, Jon, Ibai, Aritz, Amigo, Areitio, Ritxar, Luxan.\nDecision técnica: David, Aitortxo, Ugaitz.\nEsta entrada fue publicada el 9 de febrero de 2013 por Irauli. Se archivó dentro de Noticias .\nDoinua: Ari naizela, ari naizela\nUnbera joango garen guztiok\negin dezagun goraintzi\nIrauli taldea animatzeko\nozenki egin irrintzi.\nAupa jokalari guztiak\nsegi gogor ta ez etsi,\nbeste garaipen bat ospatzeko\neguna jada da iritsi.\nNik futbolaz gehiegi ez dakit,\nez da hori nire xedea,\nbaina ziur naiz jokalariok\nJokatu serio, konzentratuta\neta ez galdu fedea.\nGrina, borroka eta gogoa,\nhor egoten da aldea.\n9 de febrero de 2013 en 10:47 am\nNabegatzaile kaskarra izanik, sarritan galdu naiz interneteko itsaso zabalean. Halako batean Irauliren unibertsoan murgilduta topatu nintzen. Ez dakit ibilbidea zein izan zen, baina konturatu nintzenerako, zuen blogaren sarean harrapaturik sentitu nintzen. Irauliren amaraunean erorita, eta denboraren poderioz, zuekiko atxikimendua garatuz joan naiz. Irauliren bloga jarraitzen dut, kronikak, Txominen komentarioak, sinatu gabeko edo hainbat izengoitien babesean egindako idatzi eta bertsoak,… irakurri ditut. Baita Sagastik bertsoz jantzita egindako peloteoak. Futbolaz gehiegi ez dakiela dio oraingoan, pilotaz gehiago jakingo duelakoan nago.\nEibarrera ez naiz joango. Bilbotik gertuegi dago eta. Baina twuiterren jarraituko dut gaurko partidua. Sagastiren irrintzi ozenak hemendik entzungo ditugu gainera.\nEtxean jokatuko duzuen hurrengo partidura gerturatuko naiz. Orduan izango dut ekipoa benetan ezagutzeko aukera. Eta animatzen banaiz bertsoren bat egingo dizuet ere.\nBien bitartean, AUPA IRAULI!\n9 de febrero de 2013 en 1:48 pm\nKarramarroak harrapatzeko balio izan badigu blogak ez dago gaizki. Baina IRAULIK IRABAZI DU eta ospatzdko presazko ale kaxkar hau.\nta gora Irauli\ndenok gaude zuekin\nta ondo ibili.\nGorantza doa Iraulin kapitala\neta ahaztu hasiera apala\ngaurtik aurrera aukera mundiala\ndenok atzetik gaude\nta kontuz ibili.\n9 de febrero de 2013 en 5:27 pm\nHamarreko txikian (ez dakit doinuaren izena, alegia)\nGorriti non sartu den\njakin nahi nuke nik,\nDesagertu dira ta\nez dakit zergatik,\nez nauzue utziko\nEz dago Gorriti ta\n9 de febrero de 2013 en 5:46 pm\nBertso egileak non sartu diren\nSagastik egin du galde\nElefanteak eta Gorritik\nbiek egin dute alde.\nBati “rolloa” bukatu zaio\neta Gorriti bestalde\nbertsoak egiteko garaian\nez ditu egiten debalde\nIraulik ordaintzen ez duenez\nbilatu du beste talde.\nAGUR ETA BESTE BAT ARTE\n10 de febrero de 2013 en 12:07 am\nAri naizela, ari naizela\nhor ikusten dut Sagasti\nUnbeko zelaira agertu ziren\nbera, Txomin eta Azpi.\nDonostitikan goiz aterata\nberandu ziren iritsi\nta zelaian ez ziren entzuten\nSagastin oihu eta irrintzi.\nLauretan partidua hasita\nhauek ez ziren agertzen\nTuiterren jarraitzaile guztiak\nhasiak ziren kezkatzen\nIrrintzi ozenak entzun ezean\nongi hasi ziren jokatzen\nTuiterra martxan jarri baino lehen\nJonek gola sartu zuen.\nTa lehia amaitu zenean\nlehendakaria agertu zen\nHorrelakorik ez du balio\njende guztiak zioen\nTuiterrean esandako hori\nUnben esan behar zuen.\n10 de febrero de 2013 en 10:19 am


HABE IKASBIL: Iñaki Mendiguren: "Ez naiz pottermaniaren adierazpenekin batere identifikatzen"\nIñaki Mendiguren: "Ez naiz pottermaniaren adierazpenekin batere identifikatzen"\nHarry Potterren euskarazko seigarren alea (Harry Potter eta odol nahasiko printzea —Harry Potter and the Half-Blood Prince—) jada prest dago eta udazken honetan —iraila bukaeran edo urriaren hasieran— plazaratuko dute. Aurrekoak bezala, azkena ere, Harry Potter and the Deadly Hallows, Iñaki Mendigurenek (Ezkio-Itsaso, Gipuzkoa, 1954) itzultzea aurreikusita dago. Datorren urte bukaerarako egiteko gai izanen dela dio itzultzaile gipuzkoarrak.\nTristurarik sentitzen al duzu saga amaitzeagatik?\nHarry Potterrek zazpi urte egin ditu gurekin eta adin nagusiko bihurtu da, beraz, etxetik joateko adina badu. Ez dut penarik sentitzen, nahiko denbora egin dugu elkarrekin eta. Gustura nago lan hori egokitu zaidalako, baina ziklo bat bete da eta, aldi berean, beste gauza batzuk egiteko askatasuna emanen dit.\nDagoeneko irakurri al duzu zazpigarren alea?\nEz zait gustatzen itzuli aurretik dena irakurtzea. Kapituluka irakurri eta itzultzen joatea gustatzen zait, misterio guztiak berehala estalgabetu gabe. Gisa horretan itzultzen jarraitzeko interesa mantentzen dut.\nZazpigarren alea eskuratzeko errenkadan izan zen horietako bat izan zinen?\nEz, ez. Bizitza hori baino lasaiago hartu behar da. Errenkadan izan zirenei errespetu guztia edukita, niretzat liburu bat irakurtzearen plazerra ez dago lehenbailehen amaiera nolakoa izanen den jakitean, baizik eta irakurketa osoa gozatzean, patxadaz.\nBeraz, Harry Potterren inguruan munduko zenbait tokitan dagoen zaletasun amorratu hori gehiegizkotzat jotzen duzu?\nBai, ni ez naiz batere identifikatzen pottermaniaren adierazpen horrekin. Marketing eta publizitatearen ondorio den fenomenoa da. Egungo gizartean gauza asko konpultsiboki egiten ditugu, kontsumismoa dela-eta. Nik ez dut ildo hori batere gogoko, baina norberaren esku dago fenomenoari neurria hartzea.\nHala ere, literatura aldetik, Harry Potter saga kalitatezkoa da?\nBai, eta hori da baliotsuena. Istorio onak dira, ondo idatzita daudenak, gainera. Lehengo liburuak erakutsi zuen hori, batere publizitaterik gabe arrakasta lortu baitzuen, alegia, irakurleen eta kritikaren onespena. Gero, bigarren aletik aurrera, fenomeno mediatikoa sortu zen.\nFenomenoak, baina, gazteek liburu gehiago irakurtzea ekarri du?\nFenomeno honek erakutsi du arrazoi batzuengatik edo besteengatik irakurlea harrapatzeko gai diren liburuak sortzen direnean, jendeak irakurtzen dituela. Gaztetxoek liburu arinak, irakurterrazak eta batez ere orrialde gutxikoak bakarrik irakurtzen dituztela dioten topiko horiek oso gaindituta utzi ditu fenomeno honek. Dena dela, ez da Harry Poterrekin soilik gertatu, adibidez, Fernando Morillok duela bi urte argitaratutako Dragoien orroa (224 orrialde) obrarekin gauza bera erakutsi zuen, asko saldu zen-eta. Literatur atsegin eta ona kaleratzen denean, jendeak oraindik hartzen du gogoa irakurtzeko.\nNahiz eta Harry Potteren liburua euskaraz bai irakurtzen den, badirudi filma erdaraz nahiago dutela gaztetxoek. Zer deritzozu?\nBehin ordu berean gaztelaniazko eta euskarazko filma eman zuten ETB1en eta ETB2n. Jasotako datuen arabera, askoz jende gehiagok ikusi zuen gaztelaniazkoa euskarazkoa baino. Halere, etxeetako soziologia aztertu beharko litzateke, etxe batzuetan denek ez baitute euskara jakinen. Geroztik, bakarka eman direnean, ez dakit zein datu izan diren, ETB1ek eskaintzen dituen gainontzeko filmekin alderatu beharko lirateke datuak. Gaztelaniazko liburu eta filmak lehenago etortzen dira, eta horrek ere eragiten du ikuslego edo irakurlego gehiago izatean.\nFilmak ikusi dituzu?\nAzkena kenduta, bai, denak.\nEta zer iritzi duzu horien inguruan?\nFilmak beti izaten dira liburuak baino partzialagoak. Liburuak, berez, aberatsagoak dira askoz gauza gehiago kontatzen dituelako. Beti gertatzen da hori nobela batean oinarritutako filmak egiten direnean. Halere, Harry Potteren filmak nahiko leialak dira liburuei. Horrez gain, liburuek hizkuntza oso zinematografikoa dute, eszena oso bisualak deskribatzen dituzte.\nAzken ale hau salbuetsiz —batera aterako baitira—, zergatik ateratzen ohi da euskarazko itzulpena gaztelaniazkoa baino beranduago?\nItzultzaileok ezin gara itzulpen literarioetatik bizi eta beste era bateko itzulpenak behar ditugu: komertzialak, erakunde eta enpresentzat egiten ditugunak. Horregatik, ezin dugu hori guztia albo batean utzi eta liburuen itzulpenean soilik lan egin. Gaztelaniaz, dena den, ez pentsa egoera askoz hobea denik. Harry Potterren sailean, adibidez, liburu bakoitza itzultzaile batena da, eta hori ez da ona. Azkar itzuli dira batzuk, azkarregi, eta asko ez dira itzulpen onak, presaka egin baitira.\nOrain arte, argitaratutako Harry Potterren 3.100 orrialde inguru itzuli dituzu. Askotxo.\nBai, eta orotara, ia 4.000 izanen dira. Oso nekez errepikatuko dudan fenomenoa da, harrigarria.\nHamaika pasarte horrenbeste orrialdetan, baduzu horietatik kuttunen bat?\nAdibidez, agian berri xamarra daukadalako, aurki argitaratuko den seigarren alean, bereziki hunkigarria iruditu zitzaidan Hogwarts-ko eskola zuzendariaren heriotza azaltzen da. Oro har, heriotzak oso ondo tratatuta daude liburu hauetan, Rowlingek ondo asmatu du gehiegizko sentimentaltasunik, dramarik gabe heriotza aurkezten eta tratatzen.\nHarry Potterren itzultzaileari egindako elkarrizketa da ariketaren oinarria.\nLiburu honetako ipuinak zientzia fikziozkoak dira, Elfoen Erregea ipuina salbu. Ordaina da ipuin-bilduma honen lehen lanaren izena, bere garaian film bihurtua, liburuko beste bost bezala. Egilea literatura fantastikoaren eta zientzia fikzioaren artean kokatzen da. Pertsonaiek zailtasun handiak dituzte bereizteko zer den erreala eta zer ez.\nAuthor: Mendiguren , Iñaki Álvarez , Amaia\nNumber of visits: 4964


Helicobacter - Wikipedia, entziklopedia askea.\nHelicobacter generoa bakterio Gram negatiboz osatuta dago, espiral itxura dutenak (espiriloak). Hasiera batean genero honen espezieak Campylobacter generoaren barnean sailkatu ziren, genero horrekin antza handia baitzuten, baina 1989az geroztik Helicobacter modu bereizitan sailkatzen da.\nFamilia Helicobacteracae (en)\nHelicobacter-en ezaugarri biokimiko nagusiak honako hauek dira:\naerobio mikroaerofiloa, Campylobacter-en antzera\nureasa (+) (espezie gehienak)\nGenero honen barruan 20 espezie inguru daude, gehienak giza zein animalien digestio aparatuan bizi direnak (urdailean eta hesteetan). Batzuk giza patogenoak izaten dira, Helicobacter pylori esanguratsuena izanik.\nHelicobacter pylori-k digestio aparatuaren gaitzak eragiten ditu: urdaileko zein duodenoko ultzerak (ultzera peptikoak) eta gastritis kronikoa, batik bat; azken hau urdaileko minbizia bihurtzen da zenbait kasutan, eta badirudi Helicobacter pylori-k linfoma gastrikoetan eragina duela ere.\nMikrobio hau gai da urdaileko mukosetan bizitzeko, bertako azidotasun gogorrari (pH=2) aurre eginez. Bakterioak ureasa izeneko entzima ekoizten du, urea deskonposatzen duena, amoniako sortuz eta inguruko pH azidoa alkalino bihurtuz. Bakterioa, beraz, mikroingurugiro alkalino batean bizi da, urdaileko pH azidotik babestuta.\nBerezitasun horretan oinarritzen da, hain zuzen ere, ultzera peptikoa duten gaixoengan bakterioa antzemateko teknika: arnasaren testa. Helicobacter pylori-k urea molekula karbono dioxido (CO2) eta amoniako bihurtzen duenez, gaixoak urea markatuta hartu ondoren botatako arnasan CO2 markatuta neurtzen da, ureasa egotearen adierazlea dena.\nGaur egun gastritis kronikoa eta ultzera peptikoaren tratamenduan Helicobacter pylori desagertarazteko antibiotikoak erabiltzen dira, urdaileko mukosaren babeslearekin batera. Hiru antibiotiko batera hartzen dira, amoxizilina, tetraziklina eta metronidazola erabilienak izanik.\nUltzeraren bakterioak hodierian nagusi


maiatza 2010 - Jendartean\nSi en Euskal herria no se puede hablar en euskera, tiremos la democracia donde los cerdos\nZeinek esango zion Oskorriri bere abesti baten hitzak gogorregitzat joko zirenik eta are gehiago, dimisio bat ez, bi eragingo zituztenik! Diario de Navarra egunkariak honela eman zuen atzo berria: “La decisión del área de Euskera del colegio público Remontival de Estella de que los alumnos interpretaran una canción del grupo Oskorri en la que se incluyen frases como ‘si en Euskal herria no se puede hablar en euskera, tiremos la democracia donde los cerdos’ o ‘ya es hora de que, de...\nSei Oscar lortu ditu aurten The Hurt Locker filmak (tartean pelikula eta zuzendari onenarenak). Baina 16 milioi dolar baino ez ditu bildu zinema-aretoetan (15 milioiko kostea izan zuen). Ekoizleek diote Interneten errua dela, estreinatu baino bost hilabete lehenago sarean zegoela eta jende askok zuzenean deskargatu egin zuela, aretoetara joan beharrean. Orain, filma Internetetik jaitsi zutenen izenak banan-banan lortu eta salaketa masiboa ipiniko diete. Oraindik ez dute zerrenda kaleratu, baina...\nBikoizketa vs. azpitituluak\nPosted in Euskara, Zinema\nKatalunian, zinema-aretoek film kopuru jakin bat katalanez ematea legeztatu nahi dute. Eredu hori Euskal Herrira ekarri ahalko ote litzatekeen galdetu genion Jon Garaño zinema zuzendariari (80 egunean). Eta bestelakoa izan zen bere proposamena: zergatik tematu bikoizketarekin eta ez bultzatu azpitituluen erabilera? Zergatik ez sustatu euskara azpitituluen bidez? Hona Jon Garañok Argian egindako elkarrizketan esandakoa: “Denek, bai katalanek eta bai guk, Espainian dagoen bikoizketarako joera...\nRoom in Rome. Jolas arriskutsua\nEman dezagun nik Alba dudala izena eta zuk Natasha. Zer axola dio izenak, Erroman gau bakarrerako topo egin duten bi ezezagunen artean? Ni Euskal Herrian izango naiz bihar, eta zu Moskun, eta jostatzeko aprobetxatuko dugu gaua, larrua jotzeko, pasioak askatzeko, irri eta kanta egiteko, asmatutako bizimoduak kontatzeko. Baina jolasak eskuetatik ihes egin dezake, gezurrak egiekin nahasten direnean, fikzioa errealitatearekin, sexua sentimendu intimoekin, eta irriak sufrimendu ezkutuekin. Ezezagun...


Sustrai Colinak eta Nerea Urbizuk sortutako "HitzEkin" kantak girotuko du 22. Korrika - leihoa.info\nSustrai Colinak eta Nerea Urbizuk sortutako «HitzEkin» kantak girotuko du 22. Korrika\n17 de diciembre de 2021 16 de diciembre de 2021 adminLeioa, Entrada\nAEK-k atzo aurkeztu zuen Korrikaren 22. edizioa girotuko duen HitzEkin kanta, Iruñeko Golem Baiona aretoan.\nNerea Urbizu izan da zuzendari artistikoa eta hainbat bidelagun izan ditu. Sustrai Colinak sortutako hitzak Ane Garcíak, Anarik eta Nerea Urbizuk abestu dituzte. Eymard Uberetagoena (Tripulante Produce) aritu da bideokliparen ekoizle lanetan.\nPop kutsua dauka gehienbat kantak, eta Urbizuren hitzetan abestia “emozionala da, soziala”. Hiru adin desberdineko emakumek abestu dute, gure helduen eta txikien arteko katearen sostengu eta bitartekaritza irudikatzeko.\nMezuari dagokionez, Urbizuk esan du irekia izan arren, balore garrantzitsuak bultzatzen dituela: «ausarta izatea, ahalduntzea, oztopoen gainetik aurrera egitea edota beldurrak gainditzea».\nBideoklipean jendartearen egungo hainbat errealitate islatzen dira, denak “korrika egiten” azaltzen direlarik. Horren harira, Urbizuk azaldu du “hainbat istorio biltzen dituen film laburra dela, eta jendeak korrika egiteko motibazio ezberdinak dituen moduan, KORRIKArekin ere halako zerbait gertatzen da: sentsibilitate desberdineko jendea biltzen duen arren, denoi eragiten digu indar bat, poz bat, babes bat”, adierazi dute Korrikaren arduradunek\n22. Korrikaren HitzEkin kantaren letra\nHitzekin, hitzekin, hitzekin…\n(e)ta utzi oinei libre,\nMapetatik harago, mundu asko dago.\nSentitu (e)ta hitzekin.\n(e)Ta berriro egin\narantzak erauzteko elkarren ederrez.\nez egon atertu zain\n(e)ta korrika hasi.\nBerdin da non hasten den, orain beti\nPentsatu (e)ta hitzekin.\nbeti baitago norbait hitz ekiteko\nHitzekin, hitzekin, hitzekin….\nbeti ziur dago(e)nak\nduda sor dezala.\nBizitza jendea da (e)ta jendea gara.\nSentitu, pentsatu, hitzekin.\n22. Korrikaren HitzEkin kantaren bideoklipa\nPNV y PSE rechazan en Juntas Generales las propuestas presentadas por EH Bildu y PP sobre la Avanzada\nEl equipo de EBA del Leioa SBT cierra el 2021 en Kandelazubieta


Hortz eskuila, Mikrobioen aurkako eskuila, Hortz eskuila biguna - Enyuan\nOEM zurda leunak eskuila txikiko buru hortzetako eskuila\nHuaian Enyuan Turismo Produktuak Co., Ltd.\nHuai'an Enyuan Tourist Products Co., Ltd. hortzetako eskuilen produktuak ekoizten eta prozesatzen espezializatutako enpresa da, batez ere hortzetako eskuila serieak eta beste ehunka produktu barne. Produktu nagusiak: plastikozko hortzetako eskuilak, hortzetako eskuilak faltsuak, mihi-arraspagailuak, hortzetako eskuilak, banbuetako hortzetako eskuilak, etab. Kalitatea kudeatzeko sistema normalizatu eta osatu. Konpainiaren lantegiak 4.000 metro baino gehiagoko azalera du. 80 langile baino gehiago daude.\nHortzetako eskuila gogorrekin alderatuta, zurda bigunak hortzetako eskuilak ez dira hain kaltegarriak hortzetarako eta kontsumitzaile askoren mesedea irabazi dute. Ikus dezagun hurbiletik eskuiletako bigunen eta gogorren arteko aldea, eta hortzetako eskuila bigunak nola erabili. Zein da hortzetako eskuila bigun baten arteko aldea ...\nGuraso askok haurrek hortzak garbitzeko ohitura landuko dute txikitatik, beraz, noiz garbitu behar dituzte haurrek hortzak hobeto? Zer motatako eskuila aukeratu behar dut? Zein dira neurriak haurren eskuila hautatzeko orduan? Partekatu dezagun gaur: Nola aukeratu chi bat ...\nNola aukeratu hortzetako eskuila\nLehenik eta behin, ahoa garbitzeko edalontzia erostean, hortzetako eskuilaren diseinu funtzional zehatzari erreparatu behar zaio, hurrengo hiru urratsetan azaltzen dena. Lehenik eta behin, hortzetako eskuilaren diseinu formari erreparatu behar diogu, esate baterako, olatu formako diseinua, ahozko ca ...


Donostia Zinemaldia :: Rafael Berrio\nHemen zaude: Lehen orrialdea > 62. Edizioa 2014 > Sariak eta Epaimahaiak\t> Euskal Zinemaren Irizar Sariaren Epaimahaia > Rafael Berrio\nRafael Berrio (Donostia, 1964). Konpositore, abeslari eta gitarra-jotzailea. Donostiako musika-eszenan funtsezko pertsona da. 1980an, bere lehenengo taldea sortu zuen, “Uhin Berria”-ren eraginez. Hurrengo hamarkadan, Amor a Traición taldearekin bi disko grabatu zituen, Warner diskoetxearentzat. Taldez aldatu ondoren, XXI. mendeko lehenengo urteetan, beste bi album kaleratu zituen, Deriva izenarekin, eta Euskal Herriko eta Espainiako geografia osoko rock-klubetan birak egin zituen.\nBere izena erabiliz, 2011n eta 2013an, 1971 eta Diarios lanak erregistratu zituen; biak ere Joserra Senperenak ekoitziak eta kritika espezializatuak aho batez txalotuak.\nEra berean, zenbat proiektu artistikotan parte hartu du, adibidez, Lieder egitasmo esperimentalean, Diego Vasallo eta Suso Saiz ospetsuekin, eta zenbait ikuskizunetan, besteak beste, Phantasma-n, Mursego artistarekin, eta Variaciones-en, Roger Wolfe poetarekin elkarlanean.\nOrain, errepertorio berri bat bukatzen ari da. Aurreikuspenen arabera, 2015eko udaberrian argitaratuko du.


Hainbat ekintza antolatu dira emakumeen aurkako indarkeriaren nazioarteko egunaren inguruan | El Diario Vasco\nBajo-debaHainbat ekintza antolatu dira emakumeen aurkako indarkeriaren nazioarteko egunaren inguruan\nHainbat ekintza antolatu dira emakumeen aurkako indarkeriaren nazioarteko egunaren inguruan\nEmakume raketisten erakusketak hainbat dokumentu bitxi ditu ikusgai.\nAtzo ireki en raketisteei buruzko erakusketa Zabielen\nGORRITIBEREA MUTRIKU. Martes, 21 noviembre 2017, 00:36\nHurrengo larunbatean ospatuko da Emakumeenganako Indarkeriaren Aurkako Nazioarteko Eguna, eta horren inguruan hainbat ekintza antolatu dira elkarlanean, besteak beste Udala, Ema, Kale hezitzaileak, 'Zubixa Libre' kolektiboa, Zine Forum taldea, Emakume palistak, Emakume Raketisten taldea eta Danok Bat pilota elkarteak antolatuta. Lehen ekintza atzo burutu zen Zabielen, bertan 'Emakume Raketisten erakusketa' ireki baizen. Hainbat paneletan zehar modalitate honek izan zuen ospea jasotzen da oroimen historiakoari tokia eginik. Egin kontu Mutrikun raketak ere eraikitzen zirela, zesta puntakoak egiten diren bezalaxe. Panel horietako batean jasotako datuen arauera; 1.943. urtean, 100 lagun eskuz ari ziren, beste 100 erremontean, 200 palan, 275 zesta puntan, 725 raketistak ziren eta 50 beste modalitatea batzuk erabiltzen zituzten. Erakusketa ikusgai izango da astelehenetik ostiralera 17:00etatik 19:00etara eta larunbata eta igandean, 12:00etatik 14:00etara. Aipatu gainera erakusketaren ardura Mutrikuko Arraun Taldekoak hartu dutela, era horretan klubarentzat sarrera ekonomikoa txiki bat izango dutelarik. Egitarauarekin jarraituz, gaur arratsaldez, Hezkide-tza tailerra eskainiko dute Kale hezi-tzaileak San Agustin kalean kokatua dagoen EMA gunean.\nEguraldia lagun oso interesgarria izan zen igandean, Burumendi Mendizale Taldeko helduek burutu zuten irtenaldia Nerbioi ibaiaren jaiotze puntura Urduñan, baina are eta interesgarriagoa gertatu zen umee-kin burutu zen irtenaldia Mutrikun bertan.\nGainera oraingoan Zumarragako Lasalle ikastetxeko guraso eta haurrekin batera burutu zuten irtenaldia, era horretan ibilaldia ezik, elkar ezagutzea, tokiko toponimia eta mendia berea ezagutaraziz. Arnoko bide zaharretik barrena egin zuten ibilbidea eta bereziki gurasoen inplikazioa azpimarratu behar da, beraiek gabe ezingo baitzen halako irteera arrakastatsurik antolatu.\nEl Haundi derrotó al Zumaiako por 0-2 y sigue adelante con su remontada en la clasificación Celebración de Santa Cecilia


Caritasen errege-opil solidarioa, adin txikikoen arteko arrakala digitalari aurre egiteko\ncreated by Euskal Museoan eta aldez aurretik txanda hartuta |\nBilboko errege-opil solidarioaren XVII. ekitaldia ospatuko da eta milaka zati banatuko dira datorren martitzenez, urtarrilak 5. Urte berezi honetan, banaketa hori Bilboko Euskal Museoan egingo da, baina ezinbestekoa da aldez aurretik txanda hartzea honako web orrialde honetan: www.rosconsolidriobilbao.org. Opil-zatiaren eta baso bete txokolatea jadesteko emon behar dan euroa egoera ahulean dagozan adin txikikoei aukerak eta bitartekoak emoteko izango da. Aurton, diru-laguntza honen bidez, batez be arrakala digitalari aurre egin gura jako, adin txikiko askok eta askok, familian bizi daben egoeraren eraginez, ezin dau-eta bitarteko digitalik eskuratu eta, ondorioz, gatxa egiten jake ikasketak jarraitzea.\nBizkaiko Caritasek, Alde Zaharreko Merkatarien Alkarteagaz eta Euskal Museoagaz batera, Bilboko errege-opil solidarioaren XVII. ekitaldia antolatu dau. Opila, beste behin be, “Bizkaiko Okindegien Alkarteak” egingo dau, “Lapiko Catering” eta “LogiFrío Bilbao” etxeakaz koordinatta eta “Kafe Iruña Catering” dalakoak “Kaikuk” (esnea) eta "Baquek" (kakaoa) emondako osagaiekin egindako txokolatea banatuko dau. Laboral kutxak be lagunduko dau eta ekitaldiaren antolaketaz arduratuko diran Bizkaiko Caritaseko makina bat boluntariok.\nOsasun neurriak zorrotz betez, aurton Eleiz Museoan egingo da ekitaldia, aforoa kontrolatzeko. Erakunde honek lehenengo aldiz parte hartuko dau jarduera honetan eta lokalak izteaz gaineta, bere aplikazinoa itzi dau sarrerak aldez aurretik saltzeko. Era berean, opil-zatiak eta txokolatea eroateko moduko pack birziklagarrian banatuko dira, bakotxak bere etxean edo gura dauan lekuan kontsumitu daian, jente-pilaketarik sortu barik.\nEkitaldi honetan, ‘Engranaje Publicidad’ etxearen laguntzari esker, www.rosconsolidariobilbao.org web orrialdea prestatu da, parte hartzeko eta opil-zati eta txokolatea aldez aurretik erosi ahal izateko.\nErrege-opilak 500 kilotik gora izango ditu. Errezeta tradizionalaz baliatuko dira egiteko eta osagai honeek erabiliko dabez: 250 kilo irin, 50 kilo azukre, 75 kilo gurin, 100 dozena arrautza, 25 litro laranja-lorearen ur, 25 kilo legamia, 30 kilo fruta konfitatu apainketarako eta 5 kilo gatz.\nPrentsaurrekoa osorik, hemen.\nCarlos Bargos Bizkaiko Caritaseko zuzendaria gaurko aurkezpenean


Irekia Eusko Jaurlaritza - Gobierno Vasco :: Euskadiko eremu soziosanitarioan errezeta elektronikoaren ezarpena farmazian urteko ekimenik onenetakotzat aitortu da\nEuskadiko eremu soziosanitarioan errezeta…\nEgoitzaren batean dauden pertsonei medikamentuak emateko bideak direla eta, kasuen % 98an bide elektronikoaren bidez ematen zaizkie\nEuskadiko eremu soziosanitarioan errezeta elektronikoa ezartzeko proiektua farmazian urteko ekimenik onenetakotzat aitortu du Correo Farmacéutico egunkariak. Iñaki Betolaza Osasun Saileko Farmaziako zuzendariak atzo saria jaso zuen, Madrilen eginiko ekitaldi batean. Ekitaldian nabarmendu zuen e-Rezetaren bidez asistentzia-zerbitzuaren kalitatea hobetzen zaiela egoiliarrei eta, horrela, “prozesu kliniko eta farmazeutiko osoaren segurtasuna areagotzen dela” eta, gainera, osasun-sistemaren jasangarritasunaren onerako dela.\nEremu soziosanitarioan e-Rezeta proiektuak Osakidetzako errezeta elektronikoaren eta historia klinikoaren ezarpena ekarri du -Osabide-, titulartasun publikoko eta pribatuko 300 egoitza-zentrotan; horietan ia 20.000 pertsonari ematen zaie arreta. Ezarpen-prozesua 2016ko urtarrilaren eta 2017ko ekainaren artean egin da. Ondorioz, egoitzetan eta zentro soziosanitarioetan antolamendu- eta teknologia-estrategia garatu da. Gainera, zentro horietako profesional sanitarioei prestakuntza eman diete Osakidetzako ESIetako langile medikoek.\nProzesu horren ondorioz, egoiliarren artean banaketen % 98 dagoeneko elektronikoki egiten da. Zentro-mota horietako egoiliarrek urtean 1,5 milioi medikamentu-errezeta inguru kontsumitzen dituzte; alegia, urtean, batez beste, 75 medikamentu pertsonako, kostua 20 milioi eurokoa izanik.\nFarmaziako zuzendariak atzo nabarmendu zuen eremu soziosanitarioan errezeta elektronikoaren ezarpenaren bidez “egoitza-eremuan arreta-eredu berria” hasi dela, eta “datozen urteotan finkatu” egingo dela. Gainera esan du horren bidez "puntako eta kalitateko” osasun-arreta eman nahi dela, gizarte- eta osasun-paradigma berria aintzat hartuta, bai eta biztanleen zahartzea eta mendekotasun handiagoa ere kontuan hartuta. “Horren bidez, egoitzetako erabiltzaileentzako arreta mediko-farmazeutikoa modu integralean eta koordinatuan sustatu nahi dugu”, esan zuen.\nEgoitzetan errezeta elektronikoa erabiltzeak dakartzan onuren artean, Betolazak honako hauek nabarmendu ditu: segurtasun klinikoa areagotzea, izan ere, gutxitu egiten dira medikazio-hutsak eta bide ematen zaio tratamenduaren atxikipenaren segimenduari; gizarte-sistemaren eta osasun-sistemaren arteko asistentzia-integrazio hobea; eta aurrerapena osasun-sistemaren jasangarritasunean.\nVitoria-Gasteiz, 2019ko apirilaren 2a


RICO McLARRIN & MARCOS COLL band — Gaztelupeko Hotsak\nHemen zaude: Hasiera → Albisteak → RICO McLARRIN & MARCOS COLL band\nRICO McLARRIN & MARCOS COLL band\nMarcos Coll armonika jotzaileak (Los Reyes del KO), bi hamarkadetako bere ibilbide indartsua laburtzen duen diskoa kaleratuko du laster. Bere bakarkako lehen disko hau bikoitza izango da eta musikari handiek hartu dute parte bertan. Horietako bat Rico MacLarrin bateriajole eta kantari amerikarra (Sly Sone, Jaco Pastorius, George Clinton) da. Elkarrekin osatu dute blues, soul eta funka lantzen duen taldea eta gure artean entzuteko parada izango dugu Carlos Dalelane baxu jotzaile mozanbikearrak eta Fred P.G. gitarra jotzaile frantsesak lagundurik.\nEntzun: I ain´t superstitious\nRICO McCLARRIN & MARCOS COLL BAND\nRico McClarrinek eta Marcos Collek Berlinen ezagutu zuten elkar lehenengoa Marcos Coll eta Adrian Costa buru zituen "Los Reyes del KO" taldean jotzen hasi zenean. Talde horretako kide bihurtzeaz gainera, elkarrekin RiCo McClarrin & Marcos Coll Blues Jarana proiektuari ekiteko erabakia hartu zuten.\nRico McClarrin Miamitik datorren abeslaria, bateria jotzailea eta aktorea da. Nazioartean eta funtsean Blues, Funk, Jazz eta Soul musika moldeetan izar apartak diren George Clinton, Jaco Pastorious, Puff Daddy, Sly Stone, Bugsy Collins eta beste hamaika artistekin lan egin du. Bateria jotzaile bezala aditua da oso, eta musikaren aurrean dohain apartak ditu, betiere arestian adierazitako musika moldeetan, eta bateria jotzaile gisa "showman" peto-petoa dela esan behar dugu. Abeslari gisa, begien bistakoa da ondo menderatzen duela musika beltza deitua, harekin hazi zen, eta agerikoak dira Gospel, Blues, Soul eta Funk bezalako musika moldeak interpretatzeko dituen dohainak; izan ere, Howlin Wolfen estiloko blues lakar eta urratuak bezala Bill Withersen moldeko soul eta funk baladak interpretatzeko gaitasun aparta du....\nMarcos Coll Europako aho-soinularirik onenetakoa da, une honetan Hohner etxe ezagunaren sustapenerako irudi garrantzitsuenetakoa da. Bestalde, aho-soinularien munduko txapelketan, World Harmonica Festival deituan, Alemanian, epai-mahaikidea izan da.\nLos Reyes del KO taldeko buru izateaz gainera eta mundu osoan barrena talde honekin jotzeaz gainera, musika munduko benetako pisu astunekin jardun du, esate baterako, Buddy Miles (Jimmy Hendrix Band of Gipsys, Santana...), Mick Taylor (Rolling Stones), Tom Jones eta beste batzuekin.\nJendaurreko emanaldian eskaintzen duten ikuskizuna Blues, Funk, Soul eta bestek kutsatuta dago, guztia berezko duten jai giroan.


Hamabost urte lozorroan egonda, bueltan da Klineks musika taldea - Eskoriatza - Goiena.eus\nHamabost urte lozorroan egonda, bueltan da Klineks musika taldea\nImanol Beloki Unamuno 2021-11-19 09:53\nAsier Hernandez, Jon Regaño, Ibai Gorosarri eta Liher Armendariz, Klineks musika taldeko kideak.\n2006an egin zuten azken kontzertua, eta, bizitzaren gorabeherak tarteko, entseatzeko zailtasunak izan dituzte urte hauetan, baina, gogoa dutenez, berriz hasi dira elkartzen, eta kontzertua emango dute azaroaren 27an Bergarako gaztetxean.\nIbai Gorosarri –gitarra-jolea–, Jon Regaño Zeke –abeslaria eta gitarra-jolea–, Asier Hernandez Ax –bateria– eta Liher Armendariz Baresi –baxu-jolea– lauko-teak osatzen dute Klineks musika taldea. 1998. urtean sortu arren, 2000. urtean eskaini zuten lehenengo emanaldia, eta punk-rock estiloko kantuak eskaintzen sei urtez aritu ziren oholtza gainetan.\nTaldea desegin arren, hasierako ilusioa eta musika eskaintzeko gogoa beti izan dute presente, eta errautsetatik berpiztea erabaki dute. Duela urtebete hasi ziren serio eta erregularki entseatzen, kantuak gogorarazten eta bertsioak prestatzen, eta, Bergarako gaztetxeko arduradunekin hitz eginda, kontzertua emango dute azaroaren 27an kartzela zaharrean.\nEurek sortutako hamar abesti inguru dituzte prestatuta, bertsioez gain\nIzen bitxia, istorio gabekoa\n"Izorratu izenpean batailatu genuen taldea, bat jartzearren, baina lehenengo emanaldia eskaintzeko Klineks bezala igo ginen eszenatokira", dio taldekide Jon Regañok, eta, taldearen izena nondik datorren galdetuta, berriz, istoriorik gabekoa dela dio. "Garai hartan, ingelesezko taldeen izenak jartzen zituzten musikari askok, edo, bestela izen lerdo edo makarra bat. Beraz, bi ezaugarri horiek nahastuz, Klineks jartzea erabaki genuen, eta hala geratu zen".\nEskoriatzako Klineks musika taldeak egindako lehenengo kontzertuko irudi bat, 2000. urtean. XXl, Kañeria 13, Ofset, Nekez eta Klineks taldeen kontzertuak zeuden prestatuta, baina, azkenean, hiru talderen emanaldiak bakarrik izan ziren.\n2006an, Gazte Egunean, Lokaletako hotsak izeneko diskoa aurkeztu zuten, herriko hiru musika taldek elkarlanean egindakoa: Klineks, Arianrod eta Lukas Prest taldeek. Diskoa aurkezteko, kontzertuak eman zituzten Fernando Eskoriatza plazan.\nPunk-rock melodikoa, euskaraz\nKlineksek lau kantu batzen dituen diskoa atera zuen Arrasateko Shot! estudioan, eta bertatik 1.000 kopia egin zituzten, tabernetan, gaztetxeetan eta bestelako establezimenduetan salgai jartzeko. Ordutik, kantu gehiago ere atera dituzte, eta beste disko bat grabatzeko asmoa ez dute baztertzen. "Eskoriatzako Udalak disko bat grabatzeko aukera eman zigun, eta hiru edo lau kantu aukeratu behar genituen. Gure abestiak iraupen motzekoak zirenez, lau kantu grabatu genituen. Garai hartan jotzen genituen kantu haiekin batera, eta atera ditugun berriekin, hamar kantu inguru izango ditugu, bertsioez gain. Estiloari dagokionez, punk-rock melodikoa da egiten duguna, euskaraz abes-ten dugu, nahiz eta ingelesezko kanta bat ere badugun. Bergarako gaztetxeko kontzertuan, berriz, gure kantuez gain, bertsioak ere eskainiko ditugu: Rancid, NOFX, XXL... taldeenak. Beti izan ditugu bertsio asko entseatuta, eta egunean bertan erabakiko dugu zeintzuk joko ditugun".\nMakina bat istorio dute oroimenean gordeta; kontatu ezin diren horietakoak gehienak. Hala ere, Regañok gogoan du bitxikeria lauso bat: "Kontzertuak egiteari utzi genionean, Gaztezulo aldizkarian irakurri genuen Ipar Euskal Herriko irrati baten kantu-zerrenda sailkapenean bigarren postuan egon ginela Itxurakeria kantuarekin. Taldekideok ez dugu gogoratzen zein irratitan zen, baina gure lorpen handiena izan zela esan dezakegu; kar, kar, kar".


Palestinarrak gatibu, Gazan eta Libanon - GARA\nPalestinarrak gatibu, Gazan eta Libanon\nAzken egunotan Gaza eta Libanoko borrokek, Israelgo eta Libanoko armaden eraso ikaragarriek, argi asko erakusten dute batean zein bestean palestinarrak gatibu direla. Gazan baldintzapeko askatasunean bizi dira, nolabait esateko, eta Libanon errefuxiatuta; bi krisiak ez dira berdinak, baina bi lekuotan segurtasunik gabe bizi dira palestinarrak. Gazako erasoei dagokienez, ez dira kontu berria, Israelen hamaikagarren neurrigabekeria baizik, hark edozein aitzakia erabiltzen baitu palestinar lurrak eta herritarrak ez ezik, haien azpiegiturak ere suntsitzeko, palestinarren etorkizuna baldintzatua izatea baitu helburu, eta estrategia horretan Palestinako lehen ministroa bera hiltzeko mehatxua ezin adierazgarriagoa da.\nLibanoko auziak, berriz, bestelako osagaiak ditu. Islamiar mugimendu armatuaren goraldiaren lagin bat gehiago da. Fata al-Islam talde txikia da, erantzun armatu mundializatu horren logikan sortua. Baina ez da harritzekoa horrelako taldeak errefuxiatu eremuetan babesa bilatu eta, neurri handian edo txikian, eragina izatea. Nahr al Bared errefuxiatu eremuan 30.000 lagun inguru bizi dira, edo bizirauten dute, baldintza eskasetan, eta etsipen giro hori oso aproposa da horrelako taldeak sortzeko, nahiz eta, dirudienez, Hahr al Bared-eko errefuxiatuen artean jarraitzaile askorik ez duten. Horrek, ordea, ez du saihesten palestinar errefuxiatuek erasoen ondorio ikaragarria jasotzea. Izan ere, Libanoko Armadaren jarrerak gehiegizkoa dirudi, ez baita zilegi eremu zibil bat bonbardatu eta bertan dozenaka hildako eragitea. Gauza jakina da Libanok bere subiranotasuna defenditu behar duela, baina uste izatekoa da badirela modu samurragoak, islamiar talde horrekin zerikusirik ez duten errefuxiatu palestinarrek esan duten bezala. Nahiz eta Israelen eta Libanoren jarrerak ezin diren parekatu, bi gobernuek palestinar bizilagunak helburu militar gisa hartzea ez da inondik ere onartzeko modukoa.\nNolanahi ere, ez dirudi eraso horiek nazioarteko komunitatea gehiegi kezkatzen dutenik. Arreta ematen du Mendebaldeak Rafic Hariri lehen ministro ohiaren hilketa epaitzeko tribunal bat ezartze aldera NBEri presioa egiteak edo AEBek libanoar gobernuari sostengua emateak, Israelen gehiegikerien inguruan duten jarreraren aldean.


Presoaren dilema – Gizapedia\nPresoaren dilema joko teorian aztertzen den egoera (itxuraz) paradoxiko bat da, non bi jokalarik arrazionalki eta norberaren interesei erreparatuz jokatuta kolektiboki onuragarria ez den soluzio batera heltzen den, hau da, bakoitzak bereari begiratuz elkarrein adostuz edo kooperazioz baino emaitza txikiagoak eskuratzen direnean. Izena bi presoen arteko joko edo erabakiak hartu behar diren egoera batetik dator: bi presoak konplize izan dira krimen batean; biek krimena ukatzen badute urtebeteko kartzela zigorra jasango dute, esate baterako; batak krimena aitortu badu eta besteak ez, aitortu duenak libre atera eta besteari 10 urteko kartzela zigorra jarriko zaio; biek krimena aitortzen badute, bosna urteko kartzela zigorra izango dute biek.\nAzter dezagun egoera jokalari bakoitzaren ikuspuntutik:\nbeste jokalariak aitortzen badu, 6 urteko zigorra izango aitortuta eta 10 aitortu gabe;\nbeste jokalariak aitortzen ez badu, libre aterako aitortuta eta urtebeteko zigorra izango du aitortu gabe.\nBeraz, jokalari edo preso batek erabakitzen duena erabakitzen duela, hartzen duen kartzela zigorra beti izango da txikiagoa aitortzen badu. Aitortzea da, beraz, jokoaren soluzioa. Ez aitortzea estrategia dominatua da, joko teoriaren terminologia baliatuz, eta beraz baztertu beharrekoak. Estrategia horiek baztertuta, aitortzea da estrategia optimoa, estrategia hori aldatuz euren emaitza okerragoa izatea espero behar dutelako, beste jokalariak aldaketa hori aurreikusiz gero: biek aitortzea, beraz, Nash-en oreka da, joko teorian ezartzen denez; horrela bi presoek seina urteko kartzela zigorra jasoko lukete. Hala ere, bi jokalariek ez aitortzea adosten badute, emaitza hobeak lortuko lituzkete: urtebeteko zigorra. Horretan datza paradoxa, bi presoentzat hobea den aukera bat badago, baina interes propioak azkenean bientzat okerragoa den soluzio batera eramaten du.\nPresoaren dilemaren irakasbidea da interes propioa eta egoismoa askotan norberaren eta denon kaltetan izan daitezkeela, eta hobe dela adostasun batera heldu emaitza hobea lortzeko. Horretarako, ordea, funtsezkoak dira jokalarien arteko komunikazioa eta akordioak betearazteko moduak ezartzea.


Ipuingintza, bigarren mailako literatura?\nEuskal literaturaren inguruan ari den orok ezagutzen du gure elkarrizketatua, gaztea den arren lan ugari egin baitu dagoeneko literatur munduan.\nIpuin liburu eta narrazio baten egile —"Azukre belazeetan" eta "Linkon"—, l990eko Ignacio Aldecoa sariaren irabazle —"Tu quoque..."—, zenbait libururen itzultzaile eta tradizio zaharraren biltzaile, astero Zabalik-eko orrietan erakusten digun bezala.\nEzer baino lehen, hala ere, irakurle amorratua dugu Inazio Mujika Iraola.\n— Iazko Durangoko Azokan emandako hitzaldiaren hasieran esan zenuen askotan errazagoa dela ukazioaren bidez definitzea gauza bat positiboki baino, eta honela hasi zinen: "ipuigintza ez da nobelarako pausu bat, nobelaren ataria". Zergatik ikusten zenuen afirmazio hori egin beharra? Ez ote dago garbi?\n— Nik uste dut garbi-garbi beharko lukeela egon, eta nik uste anbiente espezializatuetan hori onartuta dagoela, baina, hala ere, iruditzen zait hemen hori esan beharra dagoela oraindik ere, edo behintzat presio txiki bat egin behar dela ipuia dagoen lekutik jasotzeko. Niri iruditzen zait hemen, Euskal Herrian, —baita kanpoan ere, ez pentsa— hori ez dagoela oraindik onartuta, ipuia nobelarako pausu bat dela. Nik kazetariekin esperientzia hori izan dut eta lehenengo momentutik, neure lehenengo liburua atera nuenean, guztien galdera izan zen: noizko nobela?... eta, azkenean, zuk zerorrek ere jaso egiten duzu, esan nahi dut... "nobela bat egin behar dut" pentsatzen duzu eta gero konturatzen zara astakeria dela.\n— Zuk uste duzu oraindik ere jendeak "ipuina" hitza entzuten duenean, printze edo printzesekin, fantasia eta fabulazio munduarekin edo haurren munduarekin identifikatzen duela eta ez helduen munduarekin?\n— Bai, nik uste dut hori, eta batez ere Euskal Herrian, oso nabarmena dela. Zuk herriko jendearekin eta ipuia hitza aipatzen duzu eta bi zentzutan jasotzen dute: batetik, gezurrezko gauzak kontatzen dituena da ipuia; bestetik, haur-ipuiak ulertzen dira eta esan egin behar zaie: "ez, helduentzat dira". Ipuiak egiten ditut esaten baduzu, "bai, haurrentzat" esango dizute, eta ezetz esan behar duzu. Egia da Euskal Herrian helduentzako lehenengo ipui liburua oso berandukoa dela, 61ean egin zen, eta Venezuelan. Nahasketa bat dago, seguraski beste gainontzeko literaturetan ere gertatu dena, baina haiek lehenago izan dute.\n— Lehen esan duzu inoiz pentsatu duzula nobela bat idaztea, eta hitzaldian komentatu zenuen zerbait bazenuela, baina, azkenean, ipuin bat atera zitzaizula. Nork aukeratzen du: idazleak ala testuak?\n— Biek erdibana. Nik uste dut badaudela idazleak baterako zein besterako aparteko abilezia daukatenak. Nire ustez, hala ere, gehienetan idazleak batean hobeto dabiltza bestean baino, normalean. Badaude salbuespen oso ohoregarriak, Cortazar bat adibidez; baina normalean, batean bestean baino hobeto moldatzen zara. Ni, kasu hartan jarri egin nintzen, baina lehenengo folioa egin nuenean konturatu nintzen hura ezin zela puztu, orduan nire buruarekin haserretu eta esan nuen: "ez, ez, ipui bat egin behar dut". Momentu batean Rulforen artikulu batez gogoratu nintzen eta hartan esaten zuen, berak aukeratu zuela ipuia. Orduan neronek esan nion neure buruari: "zer puñeta, zergatik egin behar dut nobela bat?". Nobela baterako gaia etortzen bazaizu... ba, nobela egin beharko duzu. Baina ez nahi eta nahiz ez. Konplejorik gabe aritzea da kontua, batean edo bestean. Azken finean, nominalismo kontua da, badirudi kontua kartel bat ipintzea dela: Hau ipuina da, hau nobela. Ez da serioa...\n— Behin, Martin Ugaldek esan zizun: "ipuinak egiteko gai dena gai da nobela bat egiteko ere". Teorian ados zeunden arren, praktikan? Zer gertatu zaizu praktikan?\n— Beno, berak alderantziz esan zidan, nobela egiteko gai denak ipuian ere ondo ihardungo duela. Bere ustez indiferentea zela, azken batean idazle izatean zetzala kakoa.\nMire esperientzia murritza da eta esan behar dut momentu honetan ipuiaren zabalera, mundua, hobeto dominatzen dudala, horrela uste dut behintzat. Eta dominatzen duzuna, normalean, gehiago gustatzen zaizu. Gauzari bere neurria hartzen diozunean, seguruago sentitzen zara, bestean galduago edo sentitzen zara, hori horrela da niretzat. Uste dut, gainera, euskal literaturan nobelagintzari ez zaiola neurria hartu oraindik behar bezala, oso gutxik hartu diola neurria hobe esan. Askotan nobela deitzen zaie halako gauza intermedio batzuei, ez ipui, ez nobela... horretan dabiltza. Horrekin ez dut esan nahi txarrak direnik, baizik eta beste zera batean dabiltzala... halako muga difuminatu batean.\n— ...Edota askotan nobela gisa azaltzen direnak ez liratekeela nobela kontslderatu behar, agian puztuta daudela edo...\n— Hori, hori, edo puztuta ez baldin badaude ere, ipuiaren egiturarekin hobeto doazela... ez dakit.\n— Ipuina eta nobelaren arteko bereizketaren definizio bat ematea zaila dela esan zenuen arren, zerbait apuntatu zenuen: ipuina sujerentzia narratiboa da eta nobela adierazpen narratibo zehatzagoa. Zer esan nahi zenuen?\n— Nik uste anbiguetate kontua dela; munduak sujeritzea dela ipuia, gehiegi zehaztu gabe. Nobelan detaileetan sartu behar duzu. Horrek ez du esan nahi ipuietan detailerik ez denik sartzen, ez, baina sujeritu egiten dira zehaztu baino gehiago. Hortik joko nuke nik. Neronek ere, hori bota nuenean, egia esan, gehiegi zehaztu gabeko gauza bat ikusten nuen. Ni teorizazioetan galduta sentitzen naiz, baina adierazteko gauza majoa iruditu zitzaidan, alde batetik sujerentzia, bestetik zehaztapena.\n— Nik definizio batzu emango dizkizut, ipuina eta nobela bereizteko, ea ados zauden. Alfredo Conde idazle galegoak, adibidez, nobela ez dela bakarrik istorio bat kontatzea, horren inguruan mundu bat eraiki behar dela dio. Ipuina, aldiz, poematik hurbilago legokeela.\n— Azken hori Rulfok ere esaten du. Antzeko zerbait pentsatzen dut nik ere, eta hori da nire bigarren partean azaltzen zen gaia, ipuiak lortu behar duela beste maila bat, poemak lortzen duen bezalaxe. Poema bat izan daiteke oso majoa eta liluragarria, baina kontua da poemario batean dagoela eta horrek batasun bat duela, "unidad de intención" esaten dena, helburu jakin batekin eginda dagoela alegia. Nik uste dut ipui liburuak ere halako zerbait behar duela. Ipui bilduma deitzen badiogu, ez dadila izan ipui solteen kopilazioa. Nik ipui liburua eta ipui bilduma bereiztu nahi nituen hitzaldi hartan.\nOso konforme nago asunto horrekin, igual exajeratzea da poematik hurbilago dagoela esatea, baina bai egitura mailan eta baita pixka bat... bai, poemak ere pixka bat sujeritu egiten du, edo niri behintzat gustatzen zaidan poema sujerentzia mailatik gertuago dago gauza zehatzetik baino. Anbiguetatea ere hortik doa.\n— Vicente Verduk ere antzeko definizioa ematen du: "nobelak unibertsoa bilakatu nahi du; errelatoa, aldiz, dosi bat besterik ez litzateke". Beno, berak errelatoa aipatzen du eta ez ipuina, gero ikutuko dugu hori ere.\n— Hori esan nahi nizun lehen. Unibertsoa lortu daitekeela ipui diferenteen bidez. Unibertso hori lortu behar dela, bai poemario baten bidez eta bai ipuien bidez ere. Hori zen nik adierazi nahi nuena hitzaldi hartan. Ez, noski, nobelaren eskema kopiatuz, baina bai helburua hori izatea, polifonia desberdinak josi, puzzle batean bezala, edo kaleidoskopio bat bestela.\n— Orduan, alde horretatik, ipui bilduma hurbilago legoke nobelatik eta ipui soltea poematik?\n— Nolabait esateko, bide desberdinak dira leku berera heltzeko. Azkenean, beti ez da berdin gertatzen. Esan nahi dut: ipui liburuak edo ipui bildumak badu beste gauza bat, autonomoki irakur ditzakezu, beren arteko loturarik gabe. Nobelak zailago du honi, nahiz eta saioak egin diren. Baina, lehen esan bezala, azken batean, bide desberdinak dira leku berera heltzeko. Eta nik ez dut ukatzen ipui liburu batasun gabeekin ere unibertso bat osatu daitekeenik, hori ere posible da.\n— Marina Mayoral idazle galegoak, adibidez, metafora bat erabiltzen du biak definitzeko: nobela gutxinakako pozoi bat, ipuina labankada bat. Zer deritzozu horri?\n— Pozoia eta labankada,... bai. Ipuiak badu momentu algido bat, dela bukaeran, dela erdialdean edo hasieran besterik gabe... Beti du halako lilura bat, bestela... Beno, izan daiteke bestelakonik ere. Oraintxe gogoratzen ani naiz Kathenne Mansfield-en ipuigintzaz eta han ez dago inolako labankadarik, dena mantxo doan gauza da. Baina normalean, nik gogoan ditudan ipuiek beti daukate halako puntu algido bat, bai, eta hori izango litzateke labankada. Eta labankada ondo hartuz gero, bihotzean sartuz gero, ondo egongo da ipuia, eta labankada iztarrean sartuz gero... bada, hor gelditzen da, erdipurdika.\n— Lehen ipuina eta errelatoa aipatu ditugu. Zuk egingo zenuke bereizketarik bien artean?\n— Nik hitzaldi hartan ez nuen bereizketa hori egin. Batzuk bereizten dute, nik ez dakit. Errelatoa eta ipuina? Nik hitzaldi hartan ipuia eta nobela bereizi nahi nituen. Ipuigintza bera definitzerakoan ere jendeak azpisailak egiten ditu. Nik, oraingoz behintzat, ez nuke egingo. Igual narrazioa deituko nioke haurren ipuiekin ez nahasteko, baina ez nuke bereizketarik egingo. Narrazioa izan daiteke nobela bat ere.\n— Agian kritikoen kontuak dira gehiago.\n— Nik neure espenientzia pertsonaletik enfokatu nahi nuen gaia, azken finean besterik ezin dut kontatu. Teorizazio mailan ni ez naiz kritikoa, nik ez dakit zer egin dezakeen kritiko batek. Nire kasua kontatu nahi nuen, nik ipuiak egiterakoan zein bide jarraitu nuen, horregatik esaten nuen imajina baten inguruan sorturiko ipuiak zirela. Niri asko gustatzen zaidana da, lehen labankada aipatzen genuen, ezta?,... bada horren antzeko zerbait da Quirogak dioena. Berak esaten zuen ipuiak geziak direla eta ez dutela txoririk onartzen gainean. Geldirik dagoen arbola batek txoriak ametitzen ditu, baina gezi bat bere "blanco" horretara doa, eta kitto. "Blanco" horretan jotzen ez badu... lilurak ez du funzionatu.\n— Ipuiak imajin baten desarroiloak direla esan duzu, Garcia Marquez ere bat dator zurekin.\n— Ni nentorren bat harekin, hobe esan, zeren eta nik irakurri nuen berari egindako entrebista liburu batean "El olor de la Guayaba"; uste dut, nola sortzen ziren ipuiak galdetzen zion entrebistatzaileak, eta berak "La siesta del jueves" izeneko ipuin bat egitean zer imajin zeukan buruan kontatzen zuen, imajin obsesibo bat zeukala, beste ezerekin loturarik ez zuena eta hortik osatu zuela ipuia. Niri ia guztietan gertatu zait hori, imajin bat eta imajin horren inguruan eraikitzea ipuia.\n— Baina imajin bat izan daiteke nobela baten abiapuntua ere, ezta? Horrela zioen behintzat Rosa Monterok "Temblor" liburuaz aritzean.\n— Kontua da imajin horrek ze funtzio betetzen duen ipui edo nobela horretan. Gauza bat da idazten jartzeko motibazioa zergatik datorren, azken finean hori ez da inportantea. Esate baterako, nire azkeneko ipuia. Ni momentu batean Madrilen obra bat ikusten eta obra horretan okurritzen zait: eta honek gezurretan hil beharrean, benetan hilko balu? Eta hor sortu zen ipuiaren gaia, ipuia idazteko motibazioa, gaia, txispa, edo nahi duzuna; baina hori ez da gero izan ipuia osatzeko erabili dudan imajina. Imajin horrek bete behar du lehen aipatu dudan puntu algido hori. Imajin hori zentrala izatea da inportantea edo, behintzat, funtzio inportante bat betetzea.\nImajin batek nekez bete dezake nobela batean puntu algido hori, nobela gauza pausatuagoa delako, punto algido gehiago ditu... beno, horrek ez du esan nahi ipuiak bat baino gehiago izan ez ditzakeenik... agian bi imajin kontrajarriak edo kontraste egiteko beste bat sartzea da posibilitate bat. Bi ideiak bietan dira posible, eta salbuespen asko dago. Nik ez dut araunik eman nahi, nik neure esperientzia kontatzen dut, besterik gabe.\n— Azkenean zailago egingo zaigu bereiztea hasieran baino.\n— Bai, askotan gertatzen da hori.\n— Hitzaldian Quiroga aipatzen zenuen, berak: "lehenengo hiru lerroak eta azken hirurak nolakoak izango diren jakin gabe ez zaitez idazten hasi" aipatu zuen behin. Bertsolarien antzeko teknika dirudi.\n— Uste dut bertsolarien kontua ere aipatzen nuela... nik uste dut inportanteak direla biak, bai hasiera, bai bukaera. Berak hamar arau ematen ditu, eta arau guztiek bezala beren salbuespenak dituzte hauek ere. Gauza hauetan arauak ematea zaila da. Baina ni jarri naiz idazten bukaera zein izango zen jakin gabe, aitortzen dut. Ona da, normalean, bukaera zein den jakitea edo, behintzat, bidea zein den jakitea, baina batzutan sorpresak ematen dizkizute pertsonaiek; agian sortzen zaizu pertsonaia bat, hasiera batean kontenplatzen ez zenuena eta horrek indarra hartzen du eta ipuia bigarren momentuan sorturiko pertsonaiak salbatzen dizu. Oso zaila da neurtzea. Oso inportantea da bukaera. Baina hasiera ematen diozunean, hasiera ona, askoz errazagoa doa ipui guztia. Hasieratik asmatzea... hori izaten da. Eta bukaeraren kasua gehiago da funtzionala irakurlearentzat. Bukaeran halako lilura lortu behar da irakurlearengan. Bukaerak izan behar du irakurlearentzat halako destello bat, tak! Bai, destelloa delako, edo ez delako... batzutan zintzilik geratu delako, besterik gabe tragedia edo espero zenuenean, ez delako horretan gelditu. Horregatixe izan daiteke destelloa. "Por defecto o por exceso" esaten dena.\n— Askotan gelditu naiz ni hasieran liburu batzukin, edo oso hasiera pobrea edo bat ere erakargarria ez zutelako, ez dakit... oso arrunta, lilurarik gabea. Beste askotan hasierako esaldi batek animatu nau bukaera arte.\n— Arrunta izan daiteke, baina beti ere erakargarria izan behar du.\n— Zure ipuinetan, bai gai aldetik, bai hizkuntza aldetik ere, badirudi ahozko tradizioari eman diozula lehentasuna. Aukera puntuala izan da, ala hortik abiatuko zara hemendik aurrera ere?\n— Puntuala da, baina ez. Puntuala da kasu honetan. Nik liburu bakarra daukat oraindik kalean "Azukrea belazeetan", eta hor beharrezkoa nuen aukera hori gaiak eta giroak eskatzen zuelako, alde horretatik puntuala da. Niri iruditzen zait mundu hori, euskal ahozko mundua, oso inportantea dela beste gauza batzutarako ere. Horregatik aipatzen nuen hitzaldian "Auspoa"ren altxor hori aztertu beharra zegoela edozein errejistrotarako, hiri erdian kokatuta dagoen ipui baterako ere. Kontatzeko modu bat dago aspaldikoa eta hori norberak integratu behar du bere eskemetan, pixka bat egokitu, nolabait esateko. Gauza desberdinak kontatzeko ere. Nik uste dut kontatzeko modu hori dela asimilatu behar duguna, geureganatu, puskatzeko hartara ezkero, eta gero gauza asko egin daitezke, esate baterako ipuitxo horretan "Tu Quoque..." seguraski hori izango da nire bidea hemendik aurrera. Beste maila batzuk ere badaude, idatzia, klasikoak... baina, nire ustez, ahozko altxorra jasotzea oso inportantea da. Puntuala izan zen, nire lehenengo liburuan nahitaezkoa izan zelako, bestela ez zelako sinesgarria izango. Aurrerantzean transformatu egingo da, baina hor geldituko da. Itsasoan kresala bezala. Bagaje bat da, eta bagaje horri eutsi egin behar zaio, nahi eta nahi ez.\n— Tradizio idatzia aipatu duzu eta badakit irakurzale amorratua zarela; ahozko tradizioaz aparte, zein iturritatik edaten duzu? Normalean ipuinak irakurtzen dituzu ala edozer?\n— Nik literatura irakuntzen dut, autoreak. Ni autore batekin liluratzen naizenean, autore horren beste lanak irakurtzen hasten naiz. Hori da gustatzen zaidana. Esate baterako, gogoratzen dut Antonio Tabucchi deskubritu nuenean, bere lan guztiak irakurri nituela. Hor ipuigintza sartzen da, baina baita nobela txikiak ere. Poemak baldin baditu, poemak irakurtzen ditut. Denetatik irakurtzen dut, ez bakarrik ipuiak. Hala ere, zu ari zaren esparruan besteak nola moldatzen diren ikusteak badu halako morbo bat. Baina niri irakurtzea gustatzen zait, beraz, bai nobela, bai ipuiak, bai poemak eta batzutan saiakerak ere irakurtzen ditut.\n— Badituzu momentu honetan gogokoen dituzun idazleak, benetan inpaktatu zaituztenak edo gauza berriak irakatsi dizkizutenak?\n— Hor zaila izaten da eta, gainera, lilura oso aldakorra da. Tabucchi izan zen orain dela bi edo hiru urteko deskubrimendua. Bestalde, orain dela bi edo hiru urte ezagutzen nuen autore batek sorpresa handiak eman dizkit orain, Italo Calvinoz ani naiz. Nik ezagutzen nituen "El barón rampante" eta beste batzu ere, baina nik uste dut Calvino asko daudela eta orain ari dira ateratzen, pixkanaka, bere obra guztia, eta... beneten Calvino asko daudela esan behar dut. Hasierako Calvino, adibidez, eta bukaeran dagoen "El palomar"eko Calvino, edo "Las ciudades imaginanias"ekoa oso desberdinak dira eta denak erakargarriak. Calvino izan da, beraz, deskubrimendu bat hamaika epetan. Zein esango dizut gehiago Amerikanoak... baina ez azken boladakoak, baita aurreagokoak ere. Ambroise Bierce ezagutu dut eta liluratu egin nau, Hawthorne. Italianoak asko gustatzen zaizkit, Sciascia, Pratolini eta Pavese, adibidez Bufalino. Azkeneko lilurak ekialdetik etorriak izan dira, txekoak asko, Kunderarena bagenuen aspalditik, baina Kunderaren atzetik ere etorri dira beste idazle batzu; gainera, harresi famatua bota dutenetik, gehiago sortu dira guretzat: Hrabal, Holan, Seifert... Kadaré albaniarra... Orain irakurtzen ari naiz, adibidez, lehengoan jaso nuen liburua, presidentearena, Havel-en kartak, Olga bere emazteari. Gauza berriak deskubritzen dira biografietan beti...\n— Kanpoko idazleak aipatu dituzu, batipat italianoak eta ekialdekoak, baina azken boladan ingelesak ere ari dira famatzen.\n— Ingelesak ere ari dira, bai. Oraintxe gogoratu naiz Chatwin uste dut galesa dela "Colina negra" eta "Utz" idatzi zuena, hemen, Donostiako Zinemaldian, bere nobelan oinarritutako pelikula bat eman zuten orain hiru edo lau urte. Bi bizkiren historia zen. Baditu bidaia liburuak, etab.\n— Eta horietaz aparte, hemen egiten den literatura... Espainiakoa, Euskalerrikoa?\n— Bai, hemengoak ere jarraitzen ditut, ez denak, baina... bai, segitzen ditut. Adibidez, Luis Landero asko gustatzen zait, Llamazares eta Mateo Díez ere bai, Gil de Biedma, ezagutzen ez genion diario zoragarri hori: bestalde, Sanchez-Ostiz dut oso gustokoa, Muñoz Molina. Kanpokoak aipatu ditut, baina aipatu nitzakeen hemengoak ere. Euskalerrikoetan zailagoa zait izenak esatea, gertuegi dauzkat...\n— Zure liburuan agertzen diren zenbait ipuinek Rulfo gogorarazi didate. Bere eragin zuzena duzula onartuko zenuke? Beste inoren eraginik?\n— Eragina bai, noski. Zaila izaten da normalean gainera, eraginak ez bait dira konszienteak izaten askotan. Ni konsziente izan naizenean, behin egin eta gero, zita bat jarri izan dut ipui hasieran, idazle horri errekonozimendu aitortza bat egitea gustatu izan zait. Dylan Thomas-ena dago, adibidez, "Azukre bila" izenekoan eta Rulforenak uste dut bi daudela, Paveserena ere badago besteren bat, M. Yourcenar-ena ere... hori konszientea izan naizenean, gero igual sortzen zaizkizu beste batzu ere, agian urrutiagokoak izan daitezkeenak... baina, bai, beti dago nolabaiteko eragina, eta hori nahitanahiezkoa da. Niri momento hartan okurritu zitzaidan aitortzea, agertzea ipui bakoitzaren hasieran. Guztiek ez daukate, baina ia denek daukate halako ohar bat.\n— Eta honako hau azken galdera izango da, neuk daukadan duda bat eta beti izan dudana zuri galdetzeko gogoa: "Burutik behera" ipuinean, zer gertatzen da Migelek kontatzen duen historiarekin? Zeren eta hildakoaren historia kontatzen hasi eta azkenean konturatzen zara bere bizitza dela. Horrela da, ezta?\n— Bai, halaxe da. Hirugarren pertsonan ari da hilaren aurrean, baina, azkenean, lehenengo pertsonara pasatzen. Bai, arrazoia duzu, oso gutxik harrapatu dute hori.\n— Baina erabiltzen duzun teknika arraro samarra da, ezta?\n— Kasu honetan ez da teknika, ikuspuntuaren gauza bat da, baina hemen ez da hori ere. Nik, narradore moduan, ez nuen esan nahi bere historia kontatzen ari zenik; nik nahi nuena zen irakurleak jaso zezala inpresio hori ipuia irakurrita, bere ihardunetik ateratzea ondorio hori. Eta hori zen bide bakarra. Tranpa ttiki bat da irakurleak despistatzeko. Argi dago hemen protagonista gezurretan ari zela.


Irekia Eusko Jaurlaritza - Gobierno Vasco :: Eusko Jaurlaritzak hezkuntza-sisteman genero indarkeriari aurrea hartzeko eta hezkidetza lantzeko plan estrategikoa aurkeztu du\nEusko Jaurlaritzak hezkuntza-sisteman genero…\n\nEusko Jaurlaritzak hezkuntza-sisteman genero indarkeriari aurrea hartzeko eta hezkidetza lantzeko plan estrategikoa aurkeztu du Iturria: Irekia\n\n2013-14 ikasturte berriarekin jarriko da abian. Planak ikastetxeetan hezkidetza eta genero-indarkeriaren prebentziorako arduradunak izendatzea proposatzen du\nCristina Uriarte Hezkuntza, Hizkuntza Politika eta Kultura sailburuak Hezkuntza-Sisteman Hezkidetza lantzeko eta genero indarkeriari aurrea hartzeko Plan Estrategikoa aurkeztu du gaur goizez Bilbon. Ikasgela bereko neska eta mutilen artean harreman berdintasuna bilatu nahi du plan honek, eta eskola eredu hezkidea lortzeko helburuz jaio da, pertsonen garapen osoan oinarritua, estereotipo eta sexuaren araberako roletatik haratago. Diskriminazio mota oro eta genero-indarkeria arbuiatuz heztea ere bada plan honen helburua, eta ikasleari generoak markatu gabeko norabide akademiko eta profesionala ahalbidetzea.\nGizon eta emakumeen arteko berdintasunean aurrera egiteko eskolak duen erantzukizun saihestezinarekin jakitun, Hezkuntza, Hizkuntza Politika eta Kultura sailak 2013-14 ikasturtean ipiniko du abian. Plan berri honek ikastetxeetan hezkidetza eta genero-indarkeriaren prebentziorako arduradunak izendatzea proposatzen du, bai eta Eskola Kontseiluan berdintasun ordezkari bat ere. Berritzeguneek (Prestakuntzan eta hezkuntzaren berrikuntzan laguntzeko zentroak) funtsezko betekizuna izango dute arduradun hauen formazioan, eta hezkidetza eta genero-indarkeriarekiko irakasleen sentsibilizazioan. Ikasturte hasieran, irailean, 50 ikastetxerentzat deialdia egingo da, zentroetan ekintza planak martxan jar ditzaten, tutore batek gidatuta. Deialdi horri beste bat gehituko zaio, 10 ikastetxetan proiektu integralak gauzatzeko.\nDatuak, kezkagarriak dira, eta argi uzten dute genero-indarkeria kasuen portzentaia oso altua gazteen artean gertatzen dela. Euren bikotekidearen edo bikotekide ohiaren biolentziaren biktima izan ziren emakumeen %35, 18 eta 30 urte bitartekoak ziren. Bestetik, DBHko ikasleen %23,6-k dio bere begiz ikusi duela ikaskideren bat, mutil nahiz neska, nola izan den behin eta berriz baztertua, gaytzat hartzen zutelako.\nAurkezpenean, Hezkuntza sailburuorde Arantza Aurrekoetxea eta Emakundeko zuzendari nagusi Izaskun Landaida ere izan dira. Azken honek, hezkuntzak errespetuzko eta berdintasun balioetan oinarritutako gizartea eraikitzeko duen garrantzia azpimarratu du. Izan ere, Emakunde izan da Plan Estrategikoa garatzeko lehen fasean elkarlanean aritu den hezkuntza, gazteria eta berdintasun arloetako eragile edo erakundeetako bat. Uztailaren erdi aldera bigarren faseari ekingo zaio, eta planak eragile gehiagoren ekarpenak jasoko ditu. Azkenik, urriaren 30ean eskola komunitateari aurkeztuko zaio Bilbon, Emakundek antolatzen duen Berdintasun Foroaren baitan.\nInformazio gehiagorako erantsitako dokumentuan\nla_foto6.JPG 1 MB (JPG)\nHezkidetza_eta_genero_indar... 200 KB (application/pdf)\nHezkuntza Batzordea. (20113/11/11)\nAGINDUA, 2017ko azaroaren 2koa, Hezkuntzako sailburuarena, zeinaren bidez ohiz besteko diru-laguntzetarako deialdia egiten baita, aniztasunari babesa emateko berariazko programak gauzatze aldera.


Ane Lopez, itzulpen eta lokalizazio zerbitzu profesionala\nKomunikazioa ezinbestekoa da pertsonen arteko harremanetan. Gainera, behar-beharrezkoa da merkatuaren, erakundeen eta interakzio sozialen funtzionamendu egokia bermatzeko. Hala, bizi garen testuinguru eleanitz honetan, hizkuntzak ez luke zertan oztopo izan; horregatik, zenbait egoeratan, hizkuntzen arteko lana profesionalen esku utzi behar da.\nNire izena Ane López Díez da, ingelesetik, frantsesetik, gaztelaniatik eta euskaratik gaztelaniara eta euskararako itzultzaile eta lokalilatzaile autonomoa naiz, eta enpresetarako, banakoentzako eta sektoreko agentzietarako itzulpen eta lokalizazio zerbitzu profesionalak eskaintzen ditut.\nAskotariko gaietako testu orokorren itzulpenak eta testu espezializatuen (hezkuntza, turismoa, finantzak, etab.) itzulpenak egiten ditut. Horrez gain, eskarmentu handia daukat informazio eta komunikazio teknologien esparruko produktuen (informatika, hardwarea, software-lokalizazioa, erabiltzaileen gidaliburuak, material osagarria, webguneak…) lokalizazioan eta aisialdiaren alorreko produktuen (app-ak, bideo-jokoak, multimedia-produktuak…) lokalizazioan. Bestalde, zuzenketa, berrikusketa eta postedizio lanak egiten ditut nire bi ama hizkuntzetan, euskaraz eta gaztelaniaz hain zuzen.